Cenzura: Umesto Sarape - Beograd na vodi - Ozonpress :: internet portal\nTag: Sarapa, Studio B\nEmisju Sarapin problem na Studiju B, koja se bavila političkim i društvenim temama, zameniće emisija pod nazivom Beograd na vodi! Direktorka televizije Ivana Vučićević odluku je obrazložila niskim rejtingom, dok autor Predrag Sarapa odgovara da je njegova emisija bila jedna od najgledanijih na ovoj televiziji.\nAutor emisije Predrag Sarapa kaže za „Blic“ da je o skidanju s programa saznao iz novina.\n– Niko me do danas nije poznao telefonom niti mi usmeno objasnio zašto se moja emisija ukida. Lično smatram da su u pitanju tri stvari: zloba, zavist i politička ambicija direktorke da se nekome dodvori – kaže Sarapa.\nOn tvrdi da teza da je emisija ukinuta jer je imala nizak rejting nema osnova, zato što je, kaže on, „upravo zbog enormne gledanosti njeno vreme trajanja produženo na sat i po“.\n– „Sarapin problem“ je najgledanija emisija u tom terminu na televiziji Studio B i tako je godinama unazad. To može da potvrdi i Aleksandar Timofejev koji je vodio tu kuću do nedavno. Izjavu nove direktorke tumačim kao pokušaj opravdavanja za nešto za šta opravdanja nema. Ovu količinu beskrupuloznosti nikada u životu pre nisam sreo. Ni 90-ih godina nije bilo ovako. Suočavamo se sa ljudima koji se neprofesionalno ophode prema svom poslu, sa novinarima u pokušaju koji, umesto da uče i na taj način napreduju, oni se služe lažima i dodvoravanjem. Došlo je vreme da se skidaju emisije, da se izmišljaju razne „tehničke smetnje“ i slične stvari. I za kraj, želeo bih da se zahvalim mnogobrojnim kolegama koji mi pružaju podršku, kao i novinskim udruženjima – rekao je Sarapa za „Blic“.\nNUNS: Ukidanje Sarapinog problema primer cenzure\nNezavisno udruženje novinara Srbije (NUNS) ocenilo je danas da je prestanak emitovanja emisije „Sarapin problem“, u okviru programa RTV Studio B, svojevrsan primer cenzure.\nDirektorka Studija B Ivana Vučićević najavila je da od ponedeljka neće biti emitovane emisije „U centru“ Đorđa Mićića, „Sarapin problem“ Predraga Sarape i „Od A do Š“ zbog slabog rejtinga i da će se Mićić i Sarapa posvetiti radu u informativnom programu.\nU saopštenju NUNS je naveo da ne želi da se meša u uređivački koncept RTV Studija B, ali da je taj politički tolk šou bio godinama prilika da građani čuju i vide predstavnike različitih političkih opcija i mišljenja.\n„Skidanjem sa programa ‘Sarapinog problema’ bitno će se smanjiti mogućnost političkog dijaloga na ovoj televiziji, čime će biti oštećeni i gledaoci i celokupna javnost“, naveo je NUNS.\nUdruženje je istaklo da RTV Studio B, barem dok se finansira sredstvima građana, mora da odslikava političku realnost i raznolikost što je, upravo, bila osnovna karakteristika autorske emisije Predraga Sarape.\n„Studio B je obavezan da poštuje profesionalne standarde i uvažava činjenicu da je ‘Sarapin problem’, godinama unazad, bila jedna od najgledanijih emisija tog tipa“, istaklo je Udruženje.\nNUNS je naveo da kadrovske promene na čelu Studija B ne smeju da se odraze na kvalitet programa koji se emituje, a promena programske šeme ne sme da bude alibi za favorizovanje određenih političkih opcija.\n„Obaveza RTV Studija B je da građani Beograda budu profesionalno i objektivno informisani jer se ova medijska kuća finansira upravo njihovim novcem“, piše u saopštenju.


Maseratijev novi model nosiće naziv MC20 - Auto Republika\nNovi superautomobil italijanskog proizvođača nosiće naziv MC20, saopštio je Maserati. Ipak, sam automobil nećemo videti u skorije vreme jer je premijera predviđena za maj ove godine.\nMaserati navodi da je novi model prirodni iskorak, odnosno evolucija nekadašnjeg MC12. Za razliku od nekadašnje prakse, sada ovaj brend samostalno razvija agregat za svoj automobil, umesto preuzimanja pogonske jedinice od Ferrarija.\nPrema prvim informacijama, novi superautomobil Maseratija dolaziće sa V6 motorom. Međutim, već neko vreme se priča da bi italijanski brend trebalo da ponudi i alternativnu verziju koja će zapravo biti EV. Ova priča ima logike jer se Maserati, kao i svi drugi automobilski proizvođači koji plasiraju svoja vozila u EU, nalazi pred ozbiljnim izazovom poštovanja normi flotne emisije štetnih gasova.\nKada je reč o elektrifikaciji, ona će za ovaj brend zvanično početi sa uvođenje plug-in hibridne varijante modela Ghibli. Kasnije, Maserati bi trebalo da ima EV varijantu za svaki novi model koji izbace, ili im je bar tako u planu.\nKada je reč o pretku koji je istaknut u saopštenju za medije, MC12 predstavljen je sada već daleke 2004. godine. Delio je platformu i 6,0-litarski V12 agregat sa Ferrarijevim modelom Enzo. Napravljeno je svega 50 primeraka modela MC12 za upotrebu na javnim putevima i 12 automobila namenjenih za trkačke staze.\ntagovi: maserati Maserati MC20 superautomobili\nprethodni Premijera - Cupra Leon (GALERIJA)\nsledeći Francuzi najavljuju novu premijum limuzinu


Projekat "Hod sa vodom" predstavljaće Srbiju na Bijenalu u Veneciji - Kultura - Dnevni list Danas\nPočetna » Kultura » Projekat „Hod sa vodom“ predstavljaće Srbiju na Bijenalu u Veneciji\nUmetnik Vladimir Nikolić i kustoskinja Biljana Ćirić sa projektom „Hod sa vodom“ predstavljaće Srbiju na 59. Međunarodnoj izložbi umetnosti Bijenala u Veneciji 2022, odlučili su imenovani komesar i Stručni savet za pripremu nastupa Srbije na Bijenalu u Veneciji.\nOdluka o predstavniku Srbije na Međunarodnoj izložbi umetnosti Bijenala u Veneciji, koje će biti održano od 23. aprila do 27. novembra 2022. doneta je jednoglasno, uzimajući u obzir kriterijume za vrednovanje pristiglih predloga projekata predviđenih tekstom konkursa, navodi se u saopštenju Ministarstvu kulture i informisanje.\nKomisija je obrazložila da je projekat Nikolića i Ćirić na najbolji mogući način ispunio sve propozicije propisane tekstom konkursa: od umetničkog kvaliteta, inovativnosti, jasne konceptualizacije i korespondiranja sa centralnom temom manifestacije.\nPregledano je ukupno 35 predloga, osam kandidata ušlo u uži izbor i oni su imali priliku da dodatno obrazlože svoje projekte, tokom 20-minutnog onlajn predstavljanja, navedeno je u saopštenju.\nbijenaleProjekat Hod sa vodomVenecija


Saradnja čeških i crnogorskih naučnika: Budno oko vještačke inteligencije nad saobraćajem – Portal Podgorica\nSaradnja čeških i…\nOn je, kako je saopšteno sa Univerziteta Crne Gore, bio angažovan kao istraživač na realizaciji naučnoistraživačkog projekta na češkom Tehničkom Univerzitetu (ČTU) u Pragu, kao instituciji domaćinu, od avgusta 2019. do novembra 2020. godine. Riječ je o projektu Audio-vizualna klasifikacija objekata i prepoznavanje zvučnih događaja nenadgledanim ko-treningom (Audio-visual object classification and sound event recognition by unsupervised co-training).\nOvo iskustvo je profesoru Đukanoviću donijelo nova znanja iz oblasti vještačke inteligencije, mašinskog i multimodalnog učenja, kao i napredne obrade audio signala; dugoročno – kompetencije u savremenim naučnim oblastima i kapacitet za interdisciplinarna i multidisciplinarna istraživanja, kao i međunarodnu prepoznatljivost.\n„Istraživački rad sa vrhunskim stručnjacima mi je omogućio da dobijem na profesionalnoj zrelosti, ovladam novim strategijama istraživanja i pristupima u rješavanju naučnih problema, poboljšam vještine pisanja naučnih radova i prijedloga grantova, kao i svoje organizacione i prezentacione vještine“, kazao je profesor Đukanović.


Ostavite čašu vode u domu 24h: Evo zašto vam se u domu dešavaju loše stvari – Udarni.NET\nHome Savjeti Ostavite čašu vode u domu 24h: Evo zašto vam se u domu dešavaju loše stvari\nOstavite čašu vode u domu 24h: Evo zašto vam se u domu dešavaju loše stvari\nSvako živo biće koje ulazi u naš dom unosi sa sobom i određenu vrstu energije, a ta energija može biti pozitivna ili negativna.\nZbog toga upravo postoje brojne tehnike kojima možete da utvrdite da li u vašem domu postoji negativna energija. Najjednostavniji način da to uradite jeste uz pomoć čaše napunjene vodom.\nDa li znate šta je negativna energija?\nSvaki čovjek posjeduje energiju koja se zadržava na mjestima gdje boravimo i u predmetima koje koristimo. Svi domovi su mjesta gdje se susreću različite energije, što od nas samih, što od članova porodice, prijatelja, poznanika…\nNakon što ste postavili čašu, niko ne sme da je dira sljedeća 24 sata. Ukoliko je tečnost u čaši u istom stanju u kakvom ste je ostavili, možete da odahnete, u toj sobi nije prisutna negativna energija.


Hitler ponudio mir zapadnim silama - Društvo - Dnevni list Danas\nPočetna » Društvo » Hitler ponudio mir zapadnim silama\nPrelistavamo predratne listove Vreme i Pravda - 7. oktobar 1939. godine\n1Piše: J. Tomić 07. oktobra 2019. 07.09 Izmenjeno: 10.40\nAdolf Hitler saopštio je svoje predloge za uspostavljanje mira i preuređenje Evrope, piše list Vreme. Jedan od zahteva za prekid rata je saziv međunarodne konferencije za rešenje svih otvorenih pitanja.\n“Treba da se obustavi rat. Nemoguće je da jedna međunarodna konferencija, koju treba da odredi sudbina ovoga kontinenta za decenije, radi pod grmljavinom topova ili pod pritiskom mobilisanih armija”, jedan je od zahteva Hitlera.\nPredlozi nemačkog lidera mogu se svrstati u šest tačaka. Između ostalog, on traži uspostavljanje jedne nove poljske države koja će garantovati da neće opet postati ognjište požara protiv Nemačke.\nVersajski ugovor, ističe on u zahtevima, više ne postoji, a zahteva i novo uređenje međunarodnih tržišta i valuta.\nMeđu predlozima je i smanjenje naoružanja na razumnu meru. On je istakao da će ovo biti njegova poslednja izjava u slučaju da njegovi predlozi ne naiđu na susretljivost kod Engleske i Francuske.\n“Mi ćemo se onda boriti”, uzviknuo je Hitler na kraju govora, prenosi Vreme.\nList Pravda o ovom govoru, za koji se tvrdi da je piše kao o danu sudbonosne prekretnice jer ukoliko Francuska i Engleska ne prihvate uslove rat će se nastaviti najefikasnijim i najjačim sredstvima kojima raspolaže Nemačka i „u kojima je nepobediva“.\nEngleska je obećala, prenosi Pravde, da će proučiti svaki predlog, a Nemačka će sa druge strane morati da odgovori da li smatra da je baza koju predlažu zapadne sile prihvatljiva i da li su učinjene zamerke takve priride da se prepreke mogu otkloniti.\nOvaj poslednji odgovor Nemačke, neće moći da bude predat pre konsultovanja sa Italijom i Rusijom jer je tako predviđeno njihovim međusovnim sporazumom, podseća Pravda.\nAdolf Hitler, Drugi svetski rat, List Pravda, List Vreme, Vesti iz prošlosti\nUniverzitetski obrazovane žene zahtevaju ravnopravnost za žene u javnoj službi\n07. oktobra 2019. u 10.08\nPre DVADESET godina je jedino milosevic mogao da „ponudi“ mir zapadnim silama.


Veća potrošnja vode smanjila pritisak u prigradskim naseljima - Novi Sad\nVeća potrošnja vode smanjila pritisak u prigradskim naseljima\n12:06:00 29.06.2020, Komentara: 0\nNovi Sad - Potrošnja hladne vode iz gradskog distributivnog sistema znatno je veća od uobičajene za ovaj period godine, zbog čega u pojedinim prigradskim naseljima, kao što su Futog i Veternik, vode nema ili je pritisak veoma slab.\nKako navode u JKP „Vodovod i kanalizacija“, sremska strana grada troši 70 odsto više vode nego inače. Tome je, kako tvrde, doprineo i nagli porast temperature vazduha, ali i „migracija većeg broja Novosađana na vikendice i kuće na sremskoj strani Dunava“.\n- S tim u vezi, vrlo je verovatno da će problem u urednom vodosnabdevanju imati stanovnici prigradskih naselja koji su na rubnim delovima mreže jer se mahom radi o objektima u individualnom stanovanju u kojima je potrošnja generalno povećana – saopštili su iz „Vodovoda“ za 021.rs.\nU ovom javnom komunalnom preduzeće naglašavaju i to da aktivnosti kao što su navodnjavanje poljoprivrednih površina, zalivanje zelenih površina, punjenje individualnih rezervoara, bunara i bazena, polivanje i hlađenje pločnika, terasa i dvorišta, pranje vozila, zloupotreba hidranata i slično, predstavljaju nenamensku i neracionalnu potrošnju vode za piće i sve navedeno za posledicu može da ima povremeno nešto slabiji pritisak, kao i nestanak vode u rubnim delovima mreže.\n- Fabrika vode radi svojim punim kapacitetom i proizvodi 1.250 litara vode svake sekunde, bez ikakvih tehničkih smetnji. Situacija koja je trenutno prisutna u Futogu i Veterniku isključivo je posledica nesolidarnog odnosa sugrađana međusobno - zaključuju u „Vodovodu“.


tim u vezi, želim naglasiti da smo u završnoj fazi usaglašavanja veterinarsko-zdravstvenih sertifikata sa Izraelom\nBosni i Hercegovini odobren je izvoz mesa goveda u Ujedinjene Arapske Emirate, potvrdio je ministar vanjske trgovine i ekonomskih odnosa BiH Staša Košarac.\n– Dosadašnji napori Ministarstva spoljne trgovine i ekonomsih odnosa BiH i Kancelarije za veterinarstvo BiH urodili su plodom i rezultirali pozitivnim ishodom za domaći poljoprivredni sektor. Otvaranje novog tržišta znači novu šansu za razvoj i unapređenje kako primarne proizvodnje, tako i prerađivačkih kapaciteta iz Republike Srpske i Federacije BiH – poručio je ministar Košarac.\n– Ured za veterinarstvo BiH zadužen je da, u skladu sa usaglašenim veterinarsko-zdravstvenim sertifikatima, pokrene neophodne aktivnosti kako bi kompanije odobrene za izvoz, taj posao mogle neometano da vrše – naglasio je ministar Košarac, nakon sastanka sa direktorom Ureda za veterinarstvo BiH Sašom Boškovićem.\n– S tim u vezi, želim naglasiti da smo u završnoj fazi usaglašavanja veterinarsko-zdravstvenih sertifikata sa Izraelom, tako da uskoro očekujemo otvaranje ovog tržišta za naše proizvođače. Naš prioritet je evropsko tržište sa 500 miliona potencijalnih potrošača, ali i tržišta Rusije, Kine, Malezije, Kuvajta i Saudijske Arabije, posebno kada je riječ o izvozu crvenog i mesa peradi, ribe, mlijeka i mliječnih proizvoda – naveo je ministar Košarac, saopćeno je iz Ministarstva vanjske trgovine i ekonomskih odnosa BiH.


Feng šui saveti za kancelariju 18/03\nNa koji način učiniti zanimljivim onlajn sastanke? 06/04\nNije ni malo lep osećaj kada doživite neuspeh – a kada je u pitanju posao, onda ovaj neuspeh može doneti i više od izgubljenog posla ili propuštene poslovne prilike.\nZašto se osećamo loše zbog neuspeha?\nRazlog zbog kog nam neuspeh teško pada i zbog čega se osećamo loše kada u nečemu neuspemo jeste upravo situacija u kojoj nismo dobili ono što smo želeli, odnosno ono što smo mislili da želimo.\nZbog toga smo frustrirani, ljuti, očajni, ali i zabrinuti i uplašeni. Međutim, ne bismo trebali da zaboravimo da nas greške čine boljim, a ne gorim, a samim tim neuspeh kao takav ni ne postoji.\nAko svaku grešku koju napravimo gledamo kao lekciju koju ćemo naučiti i zbog koje ćemo biti bolji i uspešniji u budućnosti, onda će nam i neuspeh izgledati kao nešto što je dobro – što će nas uputiti na pravi put i pomoći nam da budemo najbolja verzija sebe.\nZapravo, nije neuspeh ono čega se bojim i ono što želimo da izbegnemo. Problem je u tome što se najčešće bojimo načina na koji će nas okolina gledati zbog neuspeha koji smo doživeli.\nIako imamo lična očekivanja, više nas plaši kako će reagovati drugi čija smo očekivanja ovim neuspehom izneverili. Međutim, nisu samo drugi uzrok našem strahu od neuspeha. Veliku ulogu u tome igra i strah od izlaska iz sopstvene zone komfora.\nIako je upravo izlazak iz granica ličnih ograničenja jedan od najboljih načina da napredujemo u životu, to može biti veoma stresno jer je nepredvidivo, dok je zona komfora u kojoj se nalazimo uvek sigurno mesto – zbog čega je ponekad tako teško napustiti je.\nKako se osloboditi straha od neuspeha?\nIako je strah od neuspeha jedan od pokretača za napredovanje, ipak je potrebno oslobiditi ga se jednom za svagda. Kako bi u tome uspeli dovoljno je da uradite samo dve stvari:\nNiko nije savršen. Čak i sada najuspešniji ljudi na svetu nisu uvek to bili i sigurno su doživljavli veliki broj neuspeha sve dok nisu stigli do cilja koji su sebi zacrtali. Kada ovo shvatite – biće vam lakše da se upustite u nešto što mislite da bi doprinelo vašoj karijeri i vašem poslovnom uspehu. Ukoliko u tome ne uspete – bitno je da izvučete lekciju i nastavite dalje. Uvek postoji način da uspete u nečemu ukoliko ste to odlučili.\nNe brinite za tuđe mišljenje\nKada se oslobodite pritiska – šta drugi misle ili šta će drugi misliti o tome što radite – biće vam lakše da napredujete u životu. Ukoliko se uvek budete osvrtali na to šta će vam drugi reći, zauvek ćete tapkati u mestu, jer će uvek biti neko ko vas neće podržati, ko će sumnjati u vaše mogućnosti da uspete i ko će vas demotivisati.\nUkoliko ignorišete tuđe mišljenje ili ga uzmete sa rezervom – ipak je to tuđe, a ne vaše mišljenje – biće vam lakše i da napraviti naredni korak, pa makar on i rezultirao neuspehom. Prestanite da razmišljate o tome da li će vas nego smatrati gubitnikom samo zato što niste uspeli tog puta.\nAko već želite da i prihvatite tuđa mišljenja – okrenite se oko sebe i pronađite ljude koji vas zaista vole, jedino će oni uvek verovati u vas. Zato ne trošte vreme na one koji vas samo sputavaju.


Igor Grmuša postaje marketing direktor kompanije Platforma\nTokom svih ovih devet godina, kako ističe Igor na samom početku, nikada nije otišao na neki intervju za posao iako je, naravno, bilo dosta ponuda. “Zapravo, ni sada nisam tražio posao. Prijatelj mi je pričao o novoj kompaniji i projektima i pitao da li bi imao nekoga da im preporučim za ovu pozciju”, navodi on i otkriva da ga je ponuda prilično zaintrigirala:\nMalo sam razmišljao o tome i shvatio da mi se dopada ekipa, uslovi, projekat, biznis i činjenica da mogu opet da budem od početka deo nečega što će biti veliko. Sve su se kockice poklopile i osetio sam da je trenutak za promenu.\nTa odluka našeg sagovornika dovela je do pozicije marketing direktora kompanije Platforma iza koje stoje vlasnici SportVision-a, Planeta Sport-a i iskusni internacionalni konsultanti. Kako nam objašnjava, ova firma osnovana je sa ciljem da pokrene nove zanimljive e-commerce projekte koje će pratiti i live prodavnice:\nRemiks.com web sajt i Remiks.com store u TC Rajićeva su već lansirani, a drugi veliki e-commerce sajt se priprema i nećemo stati na tome. Ideja je da se napravi ozbiljan pomak u iskustvu e-kupovine u Srbiji.\nUskoro sledi i širenje tima\nIgor nam je i kroz šalu otkrio i da će na početku u sklopu novog posla raditi gotovo sve, kako to već ide u početnoj fazi velikih projekata dok timovi nisu formirani do kraja. “Šalu na stranu, dva sajta su u dve različite faze pa zahtevaju i drugačije zadatke“, kaže Igor i dodaje:\nPrioriteti će sigurno biti postavljanje strategije, formiranje i vođenje tima, budžetiranje, koordinacija agencija i konsultanata, povezivanje marketing tima sa ostalim timovima i postavljanje procesa.\nZa kraj, Grmuša nam je otkrio i da, pored dobre saradnje sa agencijama, imaju puno posla pa će im tim sigurno rasti. “Za početak će nam biti potrebne pozicije Performance Manager, Content Manager i Social Media Manager, a vrlo brzo i neke druge pozicije poput CRM Managera. Uskoro će biti pušteni i oglasi za posao, a do tada svi zainteresovani mogu pisati na info@platforma.biz “, zaključio je on.


Predstavljeni rezultati istraživanja "Mapiranje servisa zaštite dece sa smetnjama u razvoju" | Radio Kosovska Mitrovica\nPredstavljeni rezultati istraživanja “Mapiranje servisa zaštite dece sa smetnjama u razvoju”\n29. March, 2017 13:23 |\nU prostorijama “Centra za baznu rehabilitaciju” predstavljeni su rezultati istraživanja “Mapiranje servisa zaštite dece sa smetnjama u razvoju na teritoriji severa Kosova“. Ovo istraživanje je sprovedeno u 4 severne opštine Kosova i imalo je za cilj da ispita stavove roditelja dece sa smetnjama u razvoju i stavove institucija.\nNa predstavljanju rezultata ovog istraživanja govorili su Biljana Milović iz „Centra za baznu rehabilitaciju“, Ivana Milosavljević predstavnica UNICEF-a, Simona Đurović iz Centra za socijalni rad Zubin Potok i Katarina Knežević kao predstavnica mreže organizacija „Čuvari dečijih prava“.\nZaključak je da je poboljšanje koordinacije rada institucija koji se bave ovim problemom nešto što se mora unaprediti. Takođe je problem neadekvatna infrastruktura i nedostatak finansijskih sredstava.\nKatarina Knežević kaže da se neke stvari ne mogu odraditi bez sredstava, ali da novčana sredstva nisu prioritet.\n„Dok se god stavke infrastrukture i sredstva postavljaju kao prioriteti, ne možemo se na pravi način baviti pravim prioritetima“ rekla je Kneževićka.\nOvo istraživanje je sprovela mreža civilnih organizacija sa severa Kosova koja se zove „Čuvari dečijih prava“ koja je formirana pre nešto više od godinu dana. Mreža je nastala u okviru projekta pod nazivom „Podrška organizacijama civilnog društva iz oblasti dečijih prava na severu Kosova“ i okuplja 12 organizacija. Ovaj projekat je finansirala EU a projekat realizuje NVO „Domovik“. Cilj ovog projekta je promovisanja prava deteta i unapređenje opšteg stanja u oblasti dečijih prava na severu Kosova kao i iniciranje pozitivnih promena u primeni dečijh prava.


HCHR BH: Ljudska prava u BiH potisnuta na marginu - Klix.ba\nIzvještaj za 2011. godinu HCHR BH: Ljudska prava u BiH potisnuta na marginu\nHCHR BH: Ljudska prava u BiH potisnuta na marginu\n25.2.2012. u 14:04\nPredstavljajući medijima Izvještaj o stanju ljudskih prava u BiH u 2011. godini, predsjednica Helsinškog komiteta Vera Jovanović napomenula je da još nije došlo do provođenja presude Suda u Strazburu u predmetu ''Sejdić-Finci'', kao ni da 16 godina nakon Dejtonskog sporazuma nisu usklađene sve ustavne odredbe sa odredbama Evropske komisije za zaštitu ljudskih prava, zbog čega su one ostale diskriminatorske.\n"Ovo se manifestovalo na nepoštivanje međunarodnih dokumenata koji su ratifikovani, nepoštovanje medijskih sloboda i nezavisnosti pojedinih značajnih institucija, porastu nasilja u porodici i dalje prisutnoj segregaciji u obrazovnom sistemu, pojavama diskriminacije u gotovo svim segmentima društva, a posebno u sistemima socijalne zaštite, nepoštovanju manjina i povećanju broja nezaposlenih", istakla je Jovanovićeva.\nJovanovićeva je istakla da sistem obrazovanja u kojem postoje jednonacionalne javne škole i sistem nastave "dvije škole pod jednim krovom" i dalje pokazuje etničku i vjersku diskriminaciju, te konstatovala da je u gradovima u BiH funkcionalno nepismena trećina stanovništva, a u selima oko 70 odsto stanovništva.\nOna je upozorila i na teško stanje još oko 37 000 interno raseljenih porodica u BiH.\nGovoreći o stanju u medijima, Jovanovićeva je rekla da su negativni trendovi u medijima nastavljeni iz proteklih godina, te da su mediji sada otvoreno svrstani na političke i etničke strane.\nKada je riječ o napadima na vjerske objekte, Jovanovićeva je navela da je od 56 evidentiranih napada u 2011. godini, njih 28 izvršeno na objekte Islamske zajednice, 17 na objekte Srpske pravoslavne crkve, devet na objekte Katoličke crkve i dva na objekte Jevrejske zajednice.


SERGEJ ŠOJGU NAPOKON OTKRIO, ŠTA SE DEŠAVALO NA PUTINOVOM PUTU U DAMASK: "Napetost rasla iz minuta u minut... | Vestinet.rs\nPočetna AKTUELNO\tSERGEJ ŠOJGU NAPOKON OTKRIO, ŠTA SE DEŠAVALO NA PUTINOVOM PUTU U DAMASK: „Napetost rasla iz minuta u minut…\nKako je rekao, priprema Putinove posete Damasku počela je mnogo pre putovanja i istakao da je obavljena kompletna procena mogućih pretnji.\nSvi su odahnuli kada je avion sa predsednikom krenuo ka Istanbulu.\n“Kada bi se snimio detaljan film u kojem bi sve bilo obelodanjeno, to bi mogao da bude, s jedne strane, vrlo dobar udžbenik i priručnik za organizovanje te vrste rada svih službi, bez izuzetka…\nA, s druge strane, bio bi takav triler, gori od svakog holivudskog ili bilo kojeg drugog”, rekao je on u intervjuu za dokumentarni film Evgenija Podubnog “Bez prava na grešku. Božićna poseta Damasku” koji je prikazan na televiziji “Rusija 1”, prenosi Sputnik.\n„Bila je sprovedena potpuna, kompletna, duboka procena svih pretnji.\nTrebalo je da se uradi mnogo toga, a da se pritom ne pobudi svačije interesovanje: ‘A šta oni tu rade? Čime se tu bave?’ Počeli smo mnogo pre toga…\nNa primer, rad na praćenju nekih transporta“, rekao je šef vojnog resora.\nIstovremeno, ruski ministar odbrane istakao je da je Putin sam doneo odluku o poseti Siriji početkom 2020. godine i da je to bilo sumiranje rezultata glavne ruske vojne operacije protiv terorističkih snaga u toj zemlji.\nPrema njegovim rečima, do takve odluke predsednika doveli su izveštaji raznih službi, pre svega Generalštaba, o tome da je došlo vreme da se završi glavna vojna faza u Siriji i da se započne faza obnove mirnog života.\nOn je naglasio da je Putinova poseta pokazala građanima Sirije i celom svetu prelazak zemlje u novu fazu.\nSa svoje strane, načelnik Generalštaba oružanih snaga Rusije Valerij Gerasimov rekao je da su preduzete sve moguće mere za uklanjanje curenja informacija.\n“Jer ovo je Istok i svi ljudi žele da, kakve god informacije dobili, što pre to bolje prenesu susedima ili drugima. Za 10 minuta će polovina Sirije znati o svim informacijama, a sve se priprema putem mobilnih telefona i tome sličnom”, objasnio je on.\n“Na taj način smo i morali da radimo”, dodao je.\n“Najpre smo morali da organizujemo obavljanje svih tih zadataka za osiguravanje bezbednosti posete, ne otkrivajući suštinu plana i svrhu tih događaja.\nPrvo se pojavila glasina i stvoren je mit da putuje ministar odbrane”, rekao je Gerasimov.\n“Odahnuli smo kada je avion sa predsednikom krenuo ka Istanbulu (odmah iz Damaska, Putin je otišao u Istanbul) i napustio zonu PVO”, rekao je Kostjukov.\nPutin je posetio Damask 7. januara 2020.\nPosetio je komandni punkt ruskih oružanih snaga i vodio pregovore sa sirijskim predsednikom Bašarom Asadom.\nVozio se i kroz Damask, posetio pravoslavnu crkvu Svete Device Marije i jednu od najstarijih džamija na svetu – Umejadsku džamiju.\nPESKOV: Bajden je primio vakcinu protiv korone pred kamerama, jer mora! Putin to ne mora da radi, jer mu narod veruje…


Naslovna Hercegovina Mastilović i Kolak na čelu solarne elektrane u Trebinju\nElektroprivreda RS i Vlada Srpske rukovođenje Solarnom fotonaponskom elektranom „Trebinje jedan“, koja treba da bude izgrađena u Trebinju, povjerili su Milutinu Mastiloviću, koji je imenovan za vršioca dužnosti direktora, te Maji Kolak koja je postavljena za v.d. izvršnog direktora za finansijsko-ekonomska i pravna pitanja, objavljeno je u današnjem Službenom glasniku RS.\nOva solarna elektrana osnovana je kao društvo sa ograničenom odgovornošću za proizvodnju i prodaju električne energije, a njen osnivač je Mješoviti holding “Elektroprivreda Republike Srpske” – Matično preduzeće akcionarsko društvo Trebinje. Milutin Mastilović, koji je odbornik SNSD-a u trebinjskoj Skupštini, diplomirani je inženjer elektrotehnike i zaposlen je u ERS-u. Maja Kolak bila je kandidat SNSD-a za odbornicu u Skupštini Trebinja, završila je Pravni fakultet u Kragujevcu i zaposlena je u Hidroelektranama na Trebišnjici. Takođe, Kolak je jedna od osumnjičenih u „aferi Papović“ za nabavljanje falsifikovanih računa za noćenje u hotelima i njihovu naplatu u preduzećima gdje je zaposlena, upotrebljavajući ih kao prave.\nUgovor o koncesiji za izgradnju i korištenje ove solarne elektrane potpisali su 19. oktobra ministar energetike i rudarstva RS Petar Đokić, generalni direktor “Elektroprivrede” RS Luka Petrović i izvršni direktor za investicije i razvoj MH “ERS” Jovica Vlatković. Kako je tada najavljeno, elektrana bi trebalo da ima snagu od 72,92 megavata, a njena okvirna procijenjena vrijednost je 100.750.000 KM.


Press Online :: Film :: Švarceneger sprema nastavak kultne komedije iz 1988.godine\nŠvarceneger sprema nastavak kultne komedije iz 1988.godine\nŠvarceneger, koji je svojim ulogama iz '80-ih godina vladao holivudskim akcionim blokbasterima, napravio je neočekivan preokret kada je prihvatio ulogu u komediji "Blizanci", reditelja Ajvana Rajtmana, gde je igrao brata blizanca Denija Devita.\nNjihovi likovi u filmu rođeni su kao deo genetskog eksperimenta u kome je surogat majka rodila dve bebe, samo što su jednoj pripali superiorni geni (Švarceneger) dok je drugi bio nešto lošije sreće (Devito).\nNa razvoju ideje o nastavku radi se više godina, a poslednje informacije iz 2015. glasile su da je rad na scenariju u toku.\nU jednom nedavnom intervjuu, Švarceneger je otkrio da će se njemu i Devitu, odnosno njihovoj filmskoj porodici, u nastavku pridružiti i zvezda mnogobrojnih komedija Edi Marfi, kao i da će snimanje početi do kraja 2017. godine.\nMediji spekulišu da bi, ukoliko se scenario bude odvijao u stilu prethodnog, Marfijev lik najverovatnije mogao da bude treća nepoznata beba iz eksperimenta za koju glavni likovi saznaju u današnje vreme.\n"Upravo radimo na 'Trojkama'. To mi je, trenutno, glavni prioritet. To je nešto što pokušavam da uradim već 20 godina. Reditelj Ajvan Rajtman veruje u to. Deni Devito veruje u to, i uvek je verovao. I Edi Marfi veruje u to. Ti će biti sjajno, i svi jedva čekamo", izjavio je Arnold Švarceneger.


Za crnogorski pasoš (na fotografiji, 2008.) posredstvom investicija bilo je zainteresovano blizu 700 osoba i to najviše iz Rusije, Kine, SAD-a i Libana.\nEvropska komisija žali zbog odluke Vlade Crne Gore sa produži program ekonomskog državljanstva za još jednu godinu, navodi se u odgovoru portparolke Komisije Ane Pisonero na upit Radija Slobodna Evropa (RSE).\nProgram, u trajanju od tri godine, 2019. godine osmislila je i realizovala prethodna Vlada Demokratske partije socijalista (DPS), koja je smijenjena na izborima u avgustu 2020. godine.\nProgram je podrazumijevao dodjelu crnogorskog državljanstva strancima, odnosno investitorima, koji u Crnu Goru ulože između 250.000 i 450.000 eura.\n"Evropska komisija je dosljedno savjetovala Crnu Goru i istakla u godišnjem izvještaju da preispita svoju šemu dodjele državljanstva investitorima. Takve šeme predstavljaju moguće rizike kao što su pranje novca, utaja poreza, finansiranje terorizma, korupcija i upliv organizovanog kriminala", navodi Pisnoreo u odgovoru RSE.\nEvropska komisija je istakla da će nastaviti pomno da prati sprovođenje šeme sve dok se ona ne bude ukinuta.\nZa crnogorski pasoš posredstvom investicija bilo je zainteresovano blizu 700 osoba i to najviše iz Rusije, Kine, SAD-a i Libana, podaci su Vlade Crne Gore iz juna 2021. godine.\nDo decembra iste godine dodijeljena su 233 ekonomska državljanstva, koja su dobili 69 investitora i 164 članova njihovih porodica.\nNa pitanje RSE kakve mogu biti posljedice po evropske integracije Crne Gore nastavka sprovođenja dodjele ekonomskog državljanstva i pored upozorenja Brisela, iz Vladine Kancelarije za evropske integracije su ukazali da slične prakse postoje i u EU.\nNavode da je unutar EU šeme za sticanje državljanstva ili boravišta iskoristilo više od 130.000 ljudi, koji su u zemlje Unije investirali više od 20 milijardi eura.\n"Neke članice EU nude državljanstvo, a neke boravište na svojim teritorijama u zamjenu za finansijski ulog. Međutim, iako ekonomski efekti ovih šema nijesu zanemarivi, za Crnu Goru je od ključnog interesa da što prije isključi ovakav tip šeme iz opticaja, kako bi svela na minimum broj otvorenih pitanja sa EU", navodi se u odgovoru za RSE iz Kancelarije za evropske integracije.\nIz Kancelarije je navedeno da zbog COVID-krize, Program nije mogao pokazati nikakve rezultate. zbog čega je produžen ali sa pooštrenim kriterijumima.\n"Svi postojeći investitori treba da Vladi dostave bankarsku garanciju u iznosu od 50 odsto investicije definisane programom", kažu u Kancelariji.\nDodaju da Crna Gora vrši detaljan monitoring ovog procesa i redovno dostavlja Evropskoj komisiji odgovarajuće podatke, "posebno imajući u vidu procedure koje je EU pokrenula protiv njenih članica Kipra i Malte za implementaciju ovih šema".\nOve dvije države EU imaju slične programe za dodjelu državljanstva investitorima.\nRanija upozorenja EU\nU Izvještaju Evropske komisije za 2021. godinu, Crnoj Gori je eksplicitno preporučeno ukidanje šeme dodjele crnogorskog državljanstva investitorima. To se pominje i u dijelu Izvještaja koji tretira viznu liberalizaciju.\nPreporučen je i pojačan nadzor nad dodjelom ekonomskih državljanstava dok god su u pravnom sistemu Crne Gore, kako bi se spriječili rizici u vezi sa pranjem novca.\nIpak, Evropska komisija je podsjetila da je Vlada Crne Gore prošle godine objavila da neće produžiti implementaciju dodjele ekonomskog državljanstva nakon 2021. godine.\nVlada, iako najavila kraj, Program produžila\nMinistar ekonomskog razvoja Jakov Milatović je rekao u maju 2021. da je Vlada odlučila da se postojeći Program dodjele ekonomskih državljanstava neće produžavati jer se kosi sa načelima Evropske unije (EU).\n"Dalja podrška Programu može otežati i usporiti proces pridruživanja Crne Gore EU. Neprodužavanje Programa neće opstruirati investicije u razvojne projekte", naveo je tada ministar Milatović.\nMinistar Milatović je na svom Twitter nalogu 30. decembra pozdravio odluku Vlade o produženju Programa ekonomskog državljanstva, ne pominjući usporavanje evropskih integracija Crne Gore.\nNa ovu promjenu stava ministra Milatovića reagovali su iz opozicionih redova.\nMirko Stanić iz Socijaldemokratske partije (SDP) je naveo da je takav pristup Vlade razlog zbog kojeg investitori ne dolaze u Crnu Goru.\nNVO sektor vidi višestruke rizike\nKomentarišući činjenicu da je Vlada produžila rok Programu dodjele crnogorskih državljanstava investitorima i pored upozorenja EU, građanska aktivistkinja Dina Bajramspahić za RSE ocjenjuje da je to bezbjednosni rizik, ne samo po Crnu Goru.\n"Našu državu izlažemo bezbjednosnom riziku, a posredno i EU, budući da kada kontroverznim investitorima damo crnogorski pasoš, oni više ne prolaze dubinske provjere za dobijanje vize za ulazak u Evropsku uniju", tvrdi Bajramspahić.\nBajramspahić konstatuje da je toga svjesna i crnogorska Vlada.\n"Vlast je svjesna svega ovoga, ali je sve to ignorisala. Ova pitanja spadaju u poglavlje 24 za koja znamo koliko su važna za proces pristupnih pregovora", ističe Bajramspahić.\nDrugi problem, navodi Bajramspahić, je "zaprepašćujuća bezočnost" novih crnogorskih vlasti koje su samovoljno, bez dijaloga i javne rasprave, preko noći ubacili ovu spornu odluku na posljednju sjednicu Vlade u 2021. godini, iako su tvrdili da je ta praksa štetna i da će ukinuti.\nDina Bajramspahić podsjeća da je iz same Vlade nedavno saopšteno da bi produženje Programa moglo dovesti u pitanje i vizni režim koji imamo sa zemljama EU.\n"Zamislite kakve bi posljedice bile da se građanima i građankama Crne Gore ograniči i zakomplikuje sloboda kretanja i kako bi se to odrazilo na obrazovanje, ekonomiju, kulturu, razvoj", dodaje ona.\nBajramspahić: Našu državu izlažemo bezbjednosnom riziku, a posredno i EU (6. novembar 2018.)\nBajramspahić smatra da treba postaviti pitanje vrijednosne orijentacije Crne Gore.\n"Da li je orjenisana ka Zapadu ili ka nerazvijenim demokratijama i autoritarnim režimima, imajući u vidu zemlje iz kojih je najveće interesovanje za crnogorskim pasošem", ističe.\nBajramspahić ukazuje "da se više ne može izbrojati koji je ovo put da je navodno ekspertska i navodno proevropska Vlada" bira kratkoročne umjesto dugoročnih interesa, a to je učlanjenje Crne Gore u EU.\nRSE je iz Ministarstva unutrašnjih poslova potvrđeno da je ministar Sergej Sekulović na sjednici Vlade bio protiv produženja dodjele crnogorskog državljanstva investitorima, upravo zbog mogućnosti usporavanja procesa eurointegracija.\nPrije Programa o ekonomskom državljanstvu, svjetski ali kontroverzni biznismeni su mogli da dođu do crnogorskog pasoša, preko takozvanog počasnog državljanstva, koji je dodjeljivan od 2010. godine u vrijeme vlasti DPS-a Mila Đukanovića.\nOsim glumaca, sportista, profesora, vlasnici počasnog državljanstva su bili tajlandski biznismen Taksin Šinavatra, Malezijac Vei Seng Pua, zakupac odmarališta Sveti Stefan Petros Statis, kao i nekadašnji palestinski ministar Mohamed Dahlan.


Teško pogođene akcije firmi izloženih Rusiji – The PRESTIGE\nMeđu najteže pogođenim su akcije rudarske kompanije Polimetal i Evraz, poljeske kompanije LPP, Rajfajzen i OTP Banke, kao i njemačkog trgoca energijom Uniper. Njihove akcije su pale između 10 i 36 odsto.\nAkcije dvije najveće ruske kompanije po tržišnoj vrijednosti, Sberbank i Gasprom, koje se nalaze na londonskoj berzi, pale su za čak 77 odsto i 42 odsto u jutrašnjoj trgovini prije nego što su nadoknadile neke gubitke. Šire evropsko tržište akcija je palo za 3 odsto.\nAmerički predsjednik Džo Bajden obećao je “oštre sankcije” kao odgovor na najveći napad jedne države na drugu u Evropi od Drugog svjetskog rata i rekao da će se u četvrtak rano sastati sa liderima G7.\nVisoki predstavnik EU za spoljnu politiku i bezbjednost Žozep Borelj, takođe je obećao najteže finansijske sankcije koje je blok ikada uveo. Bajden koji je orkestritrao inicijalnu rundu Zapadnih sankcija ove nedjelje protiv Ruskih oligarha, finansijskih institucija i izvoznika, čime je postavio situaciju jasnom, Moskva će plaćati veće cijene zbog trajne agresije.


Pokret socijalista Novi Sad tužiće "učesnike divljaštva" - Društvo - Dnevni list Danas\nPočetna » Vesti » Društvo » Pokret socijalista Novi Sad tužiće „učesnike divljaštva“\nTužbe nakon razbijanja prozora\nA. D. M.05.12.2021. 20:09\nU saopštenju su istakli da su njihove prostorije demolirali „oni koji sebe zovu ekolozima i demokratama“, nazvavši demonstrante „uličarskim ološem“.\n– Zeleni koji su hteli da puste crvenu krv dokazali su da ovo nema veze sa životnom sredinom nego sa politikom i zato Novosađani imaju razloga za strah, jer zbog svog mišljenja mogu biti pretučeni, a domovi napadnuti, istakli su iz Pokreta socijalista.\n– Pokret socijalista će privatno tužiti sve organizatore i učesnike ovog divljaštva. Skupili smo obimnu dokumentaciju i krivične prijave su spremne. I sledeći vikend bićemo u našim prostorijama, bez straha pred anarhistima, fašistima, ligašima, tzv. antifama, đilasovcima, navijačima, antisrbima i antivakserima i svim ostalima koji su juče prebijali po gradu i napali naše sedište, istakli su iz Pokreta.\nProzori na prostorijama Pokreta socijalista na bulevaru Mihajla Pupina polomljeni su pred kraj jučerašnjeg protesta. U pitanju je jedan od nekoliko incidenata koji su obeležili jučerašnji dan. Novi protesti zakazani su za sledeću subotu.\nblokadaincidentNovi Sadpokret socijalistaProtestNovi Sad


NAĐEN GRAD IZGUBLJEN PRE 2.500 GODINA - KULTIM - književnost, poezija, stvaralaštvo, kultura\n– Reč je o najsevernijem grčkom gradu, i jedinom takvom na našim prostorima, koji je nastao i doživeo procvat u 4. i 3. veku pre nove ere, u vreme Aleksandra Makedonskog i njegovog oca Filipa Drugog – kaže za „Blic“ Nenad Radojčić, muzejski savetnik u Narodnom muzeju u Beogradu.\nDugo su meštani sela Krševica vadili lepo tesano kamenje iz zemlje i ugrađivali ga u kuće, a jedan zapis iz 1903. godine beleži da je tu „bio grad kad Vranje još nije postojalo“. Ali tek 2001. godine počela su istraživanja, da bi se brzo ispostavilo da je reč o velikom gradskom naselju, u kojem je živelo nekoliko hiljada ljudi, što je za ono vreme bilo mnogo.\nGrad je bio sazidan na strateški važnom mestu: brdu iznad Južne Morave i puta koji je od pamtiveka prolazio moravsko-vardarskom dolinom i spajao srce evropskog kontinenta sa Grčkom. „Kale“, kako su ostatke ovog naselja nazivali meštani, bilo je sazidano na uzvišenju. Sa tri strane bilo je nepristupačno zbog strmih padina, a sa četvrte zaštićeno širokim rovom i visokim bedemom.\nIstraživanja Kale-Krševice sprovodi Arheološki institut u Beogradu, u saradnji sa Narodnim muzejom u Beogradu, Filozofskim fakultetom u Beogradu i Narodnim muzejom u Vranju. Arheolozi stanuju, spavaju i kuvaju sebi u nekoliko prostorija u osnovnoj školi u obližnjem selu Žbevac. „Bezgranično smo im zahvalni“, kaže Nenad Radojčić .\n– Pronađeno je mnoštvo predmeta i građevina, a najznačajnija među njima je cisterna koja je grad snabdevala vodom, kamena građevina dimenzija deset sa šest metara, koja predstavlja najstariji primer antičke arhitekture kod nas – kaže Nenad Radojčić.\nStarogrčki grad prostirao se na pet hektara, a dosad je istraženo tek osam odsto lokaliteta. Sve što je nađeno potvrđuje da je reč o davno nestalom Damastionu. Da bi se to i zvanično potvrdilo, treba naći samo još dokaz – predmet ili zid na kojem će pisati ime grada.\nZa dalja istraživanja, međutim, Srbija nema novca, pa je sve što je od 2001. godine iskopano – sada opet zatrpano zemljom, konzervirano dok ne dođu bolja vremena. Istina, arheološki instituti i univerziteti iz sveta spremni su da finansiraju dalje radove, ali je neophodan preduslov za to da naša država reši vlasničke odnose sa sopstvenicima zemljišta, kojih ima pedesetak.\nPrevPrethodnaSTO GODINA OD ROĐENJA LUJA DE FINESA\nSledećaDRUŠTVO KNJIŽEVNIKA VOJVODINE: BRANKOVA NAGRADA DANILU LUČIĆUNext


Narodni muzej Beograd - Blic Online\nU četvrtak 15. novembra u 18h u Narodnom muzeju u Beogradu u okviru predavanja "Priče iz konzervatorskog ateljea - Zlatno doba holandskog slikarstva: radionice i slikarski materijali" biće predstavljena slika "Holandski pejzaž" Jana van Gojena iz prve polovine 17. veka.\nGrađani Srbije zaslužuju izvinjenje zbog toga što je rekonstrukcija Narodnog muzeja trajala 15 godina, jer je to nedopustivo, rekao je ministar kulture i informisanja Vladan Vukosavljević.\nPrema tadašnjoj bečkoj štampi, u cilju što vernijeg prikaza Ikarovog pada, Vlaho Bukovac je zajedno s modelom skakao u more.\nOtvaranje Narodnog muzeja na "Blic" DECA SLAVNIH SRBA 19. VEKA\nIme velikog slikara Steve Todorovića se ubraja u predstavnike romantizma, što i jeste svojstveno značajnom delu njegovih slika.\nOTVARANJE NARODNOG MUZEJA NA "BLIC" Slika koju je otkupio i poklonio knez Pavle\nSlika iz bogate kolekcije Narodnog muzeja „Konji na Trgu Svetog Marka u Veneciji“ (1938) Petra Dobrovića je vrhunsko ostvarenje čuvenog slikara i jedan od dragulja srpske moderne.\nOtvaranje Narodnog muzeja na "Blic" SUNCE U KONTRASTU SA RATOM\nSlika „Plava vrata“ Milana Milovanovića, jedno od brojnih izuzetnih dela bogate kolekcije Narodnog muzeja, nastala je na Kapriju 1917. godine. Jedno je od najreprezentativnijih likovnih ostvarenja srpskog impresionizma.


Mekalister: Region da sprovede reforme u vladavini prava | N1 Srbija\nUsvojen Nacrt izveštaja o Srbiji sa amandmanom o granicama\nSpoljnopolitički komitet Evropskog parlamenta usvojio je Nacrt izveštaja o Srbiji u kom se nalazi i kompromisni amandman o mogućoj razmeni granica između Srbije i Kosova.\n"Srbija i region dobro napreduju ka Evropskoj uniji i naročito je važno da sprovedu reforme vladavine zakona i imaju dobre susedske odnose", izjavio je u Briselu izvestilac za Srbiju u Evropskom parlamentu Dejvid Mekalister.\nOn je to rekao pošto su u Spoljnopolitičkom odboru Evropskog parlamenta usvojeni nacrti rezolucija o napretku partnera sa Zapadnog Balkana u evropskim reformama, a koje i na plenarnom zasedanju još treba da usvoji ceo parlament.\nNacrtu rezolucije o Srbiji su pridodata dva amandmana u kojima se navodi da "svaki sporazum o mogućem preinačenju granice između Srbije i Kosova može biti prihvatljiv samo ako se o tome saglase obe strane i ako takav sporazum vodi računa o opštoj stabilnosti regiona i u skladu je s međunarodnim pravom".\nTakođe se navodi da je dijalog pokrenut posredovanjem EU "temeljni okvir za sporazum" Beograd-Priština i daje podrška "samo sporazumu koji omogućava normalizaciju odnosa" dve strane, tako da to ne zaoštri granične probleme i zapreti stabilnosti regiona.\nMekalister je podvukao da su zemlje Zapadnog Balkana geografski, istorijski i ekonomski bliski partneri EU, da sve imaju evropsku perspektivu i "evropska kuća neće biti potpuna bez njih".\n"Mogući datum ulaska u članstvo EU zavisi isključivo od toga kad će svaka od tih zemalja usvojiti i sprovesti sve zakone Unije", predočio je on.\nMekalister je naveo da u nacrtu rezolucije stoji da je Srbija, "ostvarila izvestan napredak u borbi protiv korupcije i ogranizovanog kriminala", dok se za Crnu Goru, pored ostalog, kaže da je "ostvarila umeren napredak u jačanju nezavisnosti, transparentnosti, uvidu, profesionalizmu i delotvornosti pravosuđa".\nOn je rekao da da svi izveštaji pokazuju da zemlje regiona "moraju da više rade da bi se usaglasile s vrednostima EU, posebno kad je reč o ljudskim pravima, suzbijanju korupcije i reformama državne uprave i pravosuđa".\nU predlogu rezolucije na izveštaj koji je podneo izvestilac Meklister, Evropski parlament pozdravlja napredak Srbije u ekonomiji i u reformi javne uprave, njen konstruktivni odnos prema migrantskoj krizi, predanost bilateralnim odnosima s drugim zemljama kandidatima i susednim državama članicama i stalni angažman Srbije u postupku normalizacije odnosa s Kosovom.\nU nacrtu rezolucije o Srbiji se ukazuje na propuste u reformi pravosuđa i u borbi protiv korupcije i organizovanog kriminala, manjkavu demokratsku ulogu parlamenta, izražava zabrinutost zbog stanja u oblasti slobode govora i medija i poziva Srbija da garantuje principijelnu primenu zakonodavstva o zaštiti manjina.\nSrbija se poziva i da postepeno uskladi svoju spoljnu i bezbednosnu politiku sa politikom EU, uključujući i politiku prema Rusiji, kao da postepeno s Unijom uskladi i svoj vizni režim.\nU dokumentu se ocenjuje da su u oblasti vladavine prava reforme potrebne posebno da bi se "garantovala nezavisnost i efikasnog pravosuđa" i poziva Srbija da "osnaži odgovornost, nepristrasnost, profesionalnost i ukupnu efikasnost pravosuđa i uspostavi sistem besplatne pravne pomoći".\nUsvojen izveštaj za Kosovo, još jedan korak ka uvođenju bezviznog režima\nKomitet Evropskog parlamenta za spoljne poslove je većinom glasova usvojio izveštaj o napretku Kosova, čime je napravljen još jedan korak ka uvođenju bezviznog režima.\nDa bi se to ostvarilo, neophodna je stalna borba protiv korupcije i organizovanog kriminala, a sve velike treba uložiti i u obezbeđenje zdravog poslovnog okruženja i jačanje nezavisnog sudstva, rekao je Šoltes.\nTu, na primer, mislim na probleme zaštite životne sredine, obrazovni sistem, odnos prema manjinama, smanjenje stope nezaposlenosti, kao i unapređenje uslova rada novinara i medija u državi, precizirao je Šoltes.\nTagovi: Dejvid Mekalister , region , Srbija , Zapadni Balkan , vladavina prava , EU\n----"Srbija i region dobro napreduju ka Evropskoj uniji i naročito je važno da sprovedu reforme vladavine zakona i imaju dobre susedske odnose", izjavio je u Briselu izvestilac za Srbiju u Evropskom parlamentu Dejvid Mekalister.--- KAKO VAS NIJE SRAMOTA DA OVAKO LAZETE, SITUACIJA NIKAD GORA NIJE BILA! Zaista ne razumem Evropu, ne mogu da verujem da su toliki licemeri!!!???\n@ Plaćen je da laže. Bio je pre neki dan kod Vučića po napojnicu.\nBaya sa Taša\nDa, baš su učinjene reforme u državnoj upravi, segment zapošljavanja, protivno principima ustavnovljenim Evropskim adminstrativnim okvirom i ratifikovanom UN Konvencijom.protiv korupcije. Dakle, Zakon o državnim službenicima i srodni propisi su od 2005 ne izmenjeni i omogućavaju koruptivno i privilegovano zapošljavanje pojedinaca u organima javne vlasti Srbije.


Deli: „Predstavljam zajedničke interese“ | Savez vojvođanskih Mađara\nVikend-izdanje lista “Mađar so“ je objavilo interju sa Andorom Delijem, poslanikom Evropskog Parlamenta. Na Delijeve reči je u ponedeljak odreagovao Nenad Čanak, predsednik Lige socijaldemokrata Vojvodine, koji je kritikovao poslanika zbog toga što je kao bivši pokrajinski sekretar za obrazovanje i manjine prihvatio da bude na izbornoj listi mađarske vladajuće stranke za izbor poslanika Evropskog Parlamenta, i prokomentarisao da je Deli „bezočni sluga mađarske desnice“. Čanak je naglasio da izjave koje je Deli dao za „Mađar so“ pokazuju „za koga on zapravo radi“.\nAndor Deli je u intervjuu našem listu rekao da ga ne zanimaju zlonamerne izjave koje ga nazivaju izdajicom. „Treba da se sazna od koga dolaze ovakve izjave. Kada se to sazna, odmah postaje jasno kakvu težinu imaju ove rečenice i postaje jasno da ljudi, koji izgovaraju ove rečenice, nemaju pojma o tome kako sve to funkcioniše“.\nNakon ove izjave, Liga je ponovo krenula u napad.\nAndora Delija smo juče zamolili da prokomentariše najnovije izjave Lige. Poslanik je izrazio žaljenje zbog toga što Liga stvari vidi na ovaj način i dodao je da u intervjuu nije pomenuo niti Ligu niti njenog predsednika te da je govorio uopšteno o nezadovoljnicima i kritičarima.\n„Vlade Mađarske i Srbije u poslednje vreme sarađuju uspešnije nego ikad, rade na zajedničkim inicijativama i na zajedničkim projektima. Reakcija Lige pokušava potkopati ovu dobrosusedsku saradnju. Pored toga, mislim da su najnovije Čankove izjave šamar za istorijsko pomirenje mađarskog i srpskog naroda“, izjavio je Deli.\nPoslanik je dodao da izjave Lige govore o ekstremistima, a ne uzimaju u obzir realnost, a to je da trenutno na čelu obe države stoje stranke koje pripadaju istoj stranačkoj porodici i koje se međusobno podržavaju.\n„Moje prisustvo u Evropskom Parlamentu ima funkciju mosta. Bez obzira da li govorimo o srpskim ili o mađarskim interesima, zajednički cilj jeste priključenje Srbije Evropskoj Uniji, isto kao što je zajednički cilj dalje jačanje dobrosusedskih odnosa i jačanje vladavine prava“, naglašava Deli, dodajući da u buduće ne želi odgovarati na svaku laž Lige jer „je očigledno da je pred nama situacija ta da jedna stranka ne nalazi svoje mesto na aktuelnoj političkoj sceni i da se zbog toga kači za sve što je u vezi sa Savezom vojvođanskih mađara, kao i sa rezultatima rada ove stranke.“


"Mesi neće rizikovati zdravlje zbog Klasika" | SerbianForum\n"Mesi neće rizikovati zdravlje zbog Klasika"\nLionel Mesi neće igrati za Barselonu u El Klasiku protiv Reala 22. novembra ukoliko se potpuno ne oporavi od povrede, izjavio je njegov brat Rodrigo.\nMesi je povredio ligamente kolena proteklog vikenda u meču protiv Las Palmasa i prve prognoze govore da će biti van terena izmedju sedam i osam nedelja. Ipak, njegov brat misli da neće rizikovati za El Klasiko na Santjago Bernabeuu.\n"Postoji veliki pritisak da se Lionel brzo oporavi. On još uvek nije siguran da li će igrati u El Klasiku. Bio je veoma uplašen u početku, ali sada je smireniji. Njegovo telo će odlučiti da li će igrati, ne srce i glava. Nećemo slušati ljude sa strane i pritiske", rekao je Rodrigo Mesi za špansku Marku.\n"Šteta je što se to dogodilo mom bratu, ali u fudbalu se dešavaju dobre i loše stvari. Preostaje nam da se molimo kako bi sve bilo u redu. Video sam da je bio utučen jer voli da je uvek na terenu", zaključio je Rodrigo.


U Mitrovici protest zbog situacije u Brđanima\nSrbi iz Kosovske Mitrovice poručili su sa današnjeg protesnog mitinga pod sloganom "Zašto ćutiš Srbijo" održanog u Kosovskoj Mitrovici da neće dozvoliti proterivanje Srba iz naselja Brđani. Jedan od predstavnika Srba iz ovog naselja Siniša Lazić apelovao je na predsednika Srbije, Borisa Tadića, da aktivira Ministarstvo za Kosovo i Metohiju kako bi se na terenu upoznali sa situacijom u ovom mitrovačkom naselju. On je narodnim poslanicima sa KiM poručio da se više angažuju i upoznaju svoje lidere sa situacijom u Pokrajini. "Od 1999. do danas mnogo je nametnutih rešenja išlo u pravcu Brđana, ali nismo podlegli pritisku. Zato vas molim da se nametnutim rešenjima suprotstavimo upravo ovakvim mirinim okupljanjima i na taj način ne dozvolimo da ostanemo bez svojih kuća", poručio je Lazić okupljenim Srbima. Prema njegovim rečima povratak raseljenih lica mora da bude jednak za sve, a ne samo u jednom pravcu. Predsednik izvršnog odbora SNV-a severnog KiM Momir Kasalović kazao je da se od predsednika Tadića očekuje i da ne dozvoli potpisivanje sporazuma između Euleksa i MUP-a Srbije. "Sporazum znači uspostavljanje klasične granice između uže Srbije i Kosova i Metohije", rekao je Kasalović.


Novogodišnji saobraćaj u Vip mreži – Personal magazin\nDeo prihoda od novogodišnjih i božićnih SMS poruka Vip daje Fondaciji SOS Dečija sela Srbija za realizaciju projekta „SuperBus“. Beograd, 2. januar 2015. godine – Poslednjeg dana decembra 2014. godine…\nDeo prihoda od novogodišnjih i božićnih SMS poruka Vip daje Fondaciji SOS Dečija sela Srbija za realizaciju projekta „SuperBus“. Beograd, 2. januar 2015. godine – Poslednjeg dana decembra 2014. godine i prvog dana januara u Vip mreži razmenjeno je 59.190.584 SMS i MMS poruka, Vip korisnici su uputili 20.338.357 poziva, a kroz mrežu je prošlo više od 40 TB podataka.\nU novogodišnjoj noći, od 20 časova 31. decembra do 8 časova ujutru 1. januara razmenjeno je 15.777.475 SMS i MMS poruka kroz Vip mobile mrežu, na sličnom nivou kao prošle godine, dok je u inostranstvo poslato 215.988 poruka. Vip korisnici su uputili 3.800.346 poziva, od toga 121.835 međunarodnih, a kroz mrežu je prošlo 9,61 TB podataka. Samo u periodu najintenzivnijeg saobraćaja, od ponoći do dva sata ujutru, kroz Vip mrežu prošlo je 6.656.961 poruka, 1.343.052 poziva i 2,69 TB podataka. Najveći broj poruka poslat sa jednog pretplatničkog broja je 382 a poziva 40, dok je najveća zabeležena brzina mobilnog interneta iznosila 37,84 Mbit/s.\nNajveći zabeleženi ukupan internet protok Vip mreže iznosio je 3,74 Gbit/s. Operater se i ove godine pobrinuo da poveća protok mreže u uslovima pojačanog saobraćaja, kako bi lepe želje i čestitke stigle na vreme svima kojima su namenjene Vip je već najavio da će se odreći dela prihoda od SMS saobraćaja tokom novogodišnje noći i božićnih praznika koji će biti doniran Fondaciji SOS Dečija sela Srbija za realizaciju projekta ,,SuperBus’’. Aktiviran je i humanitarni broj 2001 putem koga Vipovi korisnici mogu da podrže ovu akciju slanjem SMS poruke u vrednosti od 100 dinara za mobilne edukativno-kreativne radionice za decu bez roditeljskog staranja i mališane iz najugroženih grupa stanovništva.\nNovogodišnji saobraćaj u Vip mreži was last modified: January 6th, 2015 by Redakcija


Ovako izgleda Volkswagen Golf Sportsvan R-Line paket [Galerija] - AUTOMOBILI\n18/09/2020 9:25:33 PM\nNASLOVNA / VESTI / Ovako izgleda Volkswagen Golf Sportsvan R-Line paket [Galerija]\nUkoliko vas interesuje kako detaljno izgleda R-Line paket za kompaktni nemački kombi Volkswagen je objavio malu galeriju fotografija koje prikazuju šta sve paket može da donese i koliko može da utiče na ukupan izgled Golf Sportsvana. U septembru prošle godine, Volkswagen je prikazao svoj R-Line sportski paket za Golf Sportsvan, a sada je konačno i dostupan za naručivanje. Cena ovog paketa počinje od 1.105 EUR, a u zavisnosti od želja može da košta i više. Kompaktni porodični kombi sada može da izgleda veoma sportski nastrojen sa atraktivnim elementima eksterijera iz R-Line paketa koji uključuje novi prednji i zadnji branik, produžene pragove, velike usisnike vazduha, R-Line logo na prednjoj i bočnim stranama, zatamnjenu zadnju svetlosnu grupu, kao i specijalne šine na krovu od specijalne legure. Ukoliko želite da enterijer bude u skladu sa eskterijerom to će vas koštati oko 1.800 EUR-a, a onda dobijate i specijalna sedišta, kožni volan sa R-Line logoom, čelične papučice i još drugih detalja. Povrh svega, tu je i mogućnost zamene fabričkih felni sa specijalnim 17-inčnim ili 18-inčnim Salvador felnama u tri različita oblika.\nTagoviAutomobili fotografija fotografije galerija Golf Sportsvan golf sportsvan r-line izgled paket r-line slike Volkswagen volkswagen golf sportsvan volkswagen golf sportsvan r-line\nPrethodno Objavljeni detalji za Volkswagen Golf Sportsvan R-Line


DOK NE PROĐE KRIZA: Za sve migrante važi 24-satni karantin | Ekspres.net\nDOK NE PROĐE KRIZA: Za sve migrante važi 24-satni karantin\nMinistar odbrane i šef Radne grupe za migracije Aleksandar Vulin obišao je danas Prihvatni centar u Obrenovcu, gde su prošireni kapaciteti za smeštaj migranata i istakao da Vojska Srbije obezbeđuje sve migrantske kampove i vodi računa da ih niko ne napusti.\nVulin je podsetio da je za sve migrante u Srbiji uspostavljen 24-časovni karantin dok ne prođe opasnost od koronavirusa.\nNovi objekat u Prihvatnom centru u Obrenovcu donacija je preduzeća “Millennium Team”, a ministar Vulin je zahvalio toj firmi što je u ovim teškim vremenima našlo načina da pomogne, saopštilo je Ministarstvo odbrane.\n“I zahvaljujući ovakvim donacijama, mi smo u stanju da to uradimo humano, bezbedno, ali svakako na prvom mestu vodeći računa o tome da građani Srbije nikada i ni na koji način ne budu ugroženi”, rekao je Vulin.\nOn je naveo da je smeštaj u Obrenovcu pomoć migrantima, ali i građanima Srbije.\n“Da oni nisu smešteni ovde, da nisu smešteni u našoj kasarni, da nemaju odgovarajuće uslove koje im je obezbedio ”Millennium Team” oni bi danas bili ovde na ulicama naših gradova, oni bi danas negde predstavljali bezbednosni i zdravstveni rizik za svakoga od naših građana”, rekao je Vulin.\nNa taj način im se omogućava da nesmetano provode svoje vreme, ali i da mi budemo na svaki način zaštićeni i da ni jedan građanin Srbije ne bude zdravstveno ili bezbednosno ugrožen, istakao je ministar.\nMinistar odbrane je zahvalio svim onim preduzećima koja prepoznaju da je sada trenutak kada treba pomoći.\n“Sada nam je potrebna pomoć, neće nam biti potrebna pomoć kada sve ovo prođe. Zaista sam zahvalan preduzeću ”Millennium Team” zbog toga što se našlo ovde i što su došli da pomognu Ministarstvu odbrane, Komesarijatu za izbeglice, svojoj zemlji, svojim građanima, time što nam je omogućio da obezbedimo adekvatan smeštaj za migrante”, naglasio je ministar Vulin.\nGovoreći o donaciji, generalni direktor preduzeća “Millennium Team” Stojan Vujko istakao je da donacija Vojsci Srbije predstavlja za njih zadovoljstvo i čast što ta kompanija tokom pandemije može da pomogne državi na bilo koji način.\nKomesar za izbeglice i migracije Vladimir Cucić izrazio je iskrenu zahvalanost ministru Vulinu za svu podršku koju godinama pruža Komesarijatu za izbeglice i migracije, kao i Vojsci Srbije koja se, kako kaže, dobro snašla u poslovima obezbeđenja migrantskih centara.\n“Mnogo sam srećan zbog činjenice što od 8.800 ljudi, koliko ih u ovom momentu imamo u centrima, za sada niko ne pokazuje nikakve simptome i što nemamo nikakav problem. To je pokazatelj svih onih mera koje smo krenuli da preduzimamo od kraja februara. Mi smo se praktično prvi u Srbiji izolovali”, poručuje Cucić i dodaje da u nekim od migrantskih centara izolacija traje već 32, a negde 46 dana.\nGovoreći o novom objektu, Cucić je istakao da će mnogo značiti, jer Komesarijat za izbeglice i migracije trenutno radi u vrlo specifičnim uslovima u kojima se rekonstruiše 11 od 15 objekata.\nPovezane vesti – SA 70 KREVETA Vulin: Za šest dana nova bolnica na Karaburmi\nKako je istakao komandir snaga za obezbeđenje Prihvatnog centra Obrenovac major Rade Lukić, taj centar 24 časa obezbeđuju pripadnici Vojne policije.\n“Kontrolišemo ulazak-izlazak ljudi u Prihvatni centar Obrenovac i pružamo pomoć Komesarijatu za izbeglice i Ministarstvu unutrašnjih poslova. Naglasio bih da do sada nismo imali nikakvih problema i da sa njima imamo odličnu saradnju”, rekao je major Lukić.\nVučić: Ne isključujem mogućnost da Beograd bude u karantinu “IMAMO SRPSKI SCENARIO” Kon: Na kraju ga se nećemo stideti PRESEK STANJA: U Srbiji još 292 novoobolelih, ukupno 2.200 KON: Ne razmišljamo o praznicima već o sprečavanju virusa


► Tramp demantuje da je razgovarao o zajedničkoj poruci G7 Iranu\n"Nisam o tome razgovarao", rekao je Tramp u odgovoru novinarima.\nFrancusko predsedništvo ranije danas je saopštilo da su se vođe zemalja G7 dogovorile da dozvole Makronu da uputi poruku Iranu u njihovo ime i da vodi razgovore sa iranskim zvaničnicima, preneo je AP. Cilj je da se spreči da Iran dobije nuklearno oružje i da se izbegne dalja eskalacija tenzija na Bliskom istoku.\nTramp je u Tviter poruci jutros osporio izveštaje da je suočen sa napetim prijemom od svetskih vođa na samitu u Francuskoj.\nDruge vođe, uključujući i britanskog premijera Borisa Džonsona pokušavaju da ubede Trampa da odustane od trgovinskog rata sa Kinom i drugim zemljama, jer smatraju da to doprinosi slabljenju svetske privrede, prenosi AP.\nDonald Tramp obećao je "vrlo veliki trgovinski sporazum" sa Velikom Britanijom posle Bregzita, navodeći da će za Britaniju izlazak iz EU biti kao da se oslobađa "sidra oko članka".\nTramp je ovo izjavio posle radnog doručka sa britanskim premijerom Borisom Džonsonom na margini samita G7 u Bijaricu, u Francuskoj, prenosi Bi-Bi-Si (BBC).\nTo je prvi susret dvojice vođa od kada je Džonson postao britanski premiijer.\nUoči razgovora sa Trampom Džonson je govorio da postoje velike mogućnosti za Veliku Britaniju na američkom tržištu. On dodao takođe da SAD moraju da otvore svoje tržište da bi se dogovorili o trgovinskom sporazumu posle Bregzita.\nNjihov jutarnji sastanak održan je uoči celodnevnih razgovora sa drugim svetskim vođama na samitu.


05-10-2019 14:21 Svet Region\nOpoziciona crnogorska koalicija Demokratski front (DF) očekuje podršku u Skupštini Crne Gore za svoju inicijativu za izmene i dopune Ustava jer, kako ističe, u njoj nema ničeg ni antidržavnog ni rušilačkog.\nČelnici Demokratskog fronta (Foto: Jutjub)\nČlanovi Predsedništva DF-a su na konferenciji za medije u Podgorici saopštili da je primena Ustava pokazala niz nedostataka i propusta, i da zato žele da ponude javnosti materijal koji će omogućiti pregovore za unapređenje ustavnog ambijenta.\n"Aktuelna crnogorska vlast toliko manipuliše Ustavom i kada su u pitanju vitalne vrednosti Ustava", rekao je Nebojša Medojević, dodajući da Ustav diskriminiše i srpsku zajednicu u Crnoj Gori.\nUstav Crne Gore od 2007. pokazao je da ne funkcioniše na najbolji način i traži određene dopune, rekao je Andrija Mandić, dodajući da iza predloga stoji 17 poslanika DF-a.\nPrema rečima Milana Kneževića, u njihovom predlogu izmena Ustava nema ničeg ni antidržavnog ni rušilačkog.\n"Kao što vidite, radi se o demokratskim tekovinama i rešenjima. Naše izmene su podeljene na neka četiri segmenta, od identitetskih, izbornih, uvođenje referenduma i segment koji se tiče pravosuđa", rekao je Knežević.\n"Da smo imali legitiman sudski savet, utemeljen na Ustavu i zakonu države, ne bi sada slušali o ogromnim razmerama korupcije u Tužilaštvu," rekao je Knežević.\nZvaničnici DF-a insistirali su da se u Skupštini bira i predsednik Vrhovnog suda.\n"Ni jedna odluka se ne može doneti bez (predsednika Mila) Đukanovića ili (premijera Duška) Markovića, to je očigledno. Za posledicu imamo potpuno srozavanje crnogorskog pravosuđa," smatra Knežević.\nOni smatraju da tako predložene ustavne promene i dopune odgovaraju jednom mirnom društvu.\nUpitan imaju li već odgovor nekog od kolega u parlamentu da će podržati takav predlog DF-a, Knežević pojašnjava da je potrebno 25 potpisa poslanika da bi to ušlo u proceduru, a dve trećine u skupštini za izglasavanje izmena i dopuna Ustava.\nPregovore u vezi sa Ustavom očekuju narednih dana.\nNa pitanje ako ne prođe njihov predlog, hoće li bojktovati izbore, Knežević odgovara da prvo žele da sačekaju da vide šta će i kako biti.\nPročitajte OVDE kako se obrukala hrvatska političarka Dubravka Šuica.


Zivot i stil - Utorak 07.07.2020 - 13:49\nBez vitamina teže sa koronom FOTO: Thinkstock\n"Ta tvrdnja je potpuno tačna", kaže Martin Fasnaht, načelnik odeljenje endokrinologije na Univerzitetskoj klinici u Vircburgu. On ipak dodaje da je u pitanju "čisto posmatranje da ove pojave dolaze zajedno", to jest da nisu u pitanju čvrsti naučni dokazi o kauzalitetu, da jedna pojava izaziva drugu.\nTaj endokrinolog kritikuje pomamu koja je izbila oko vitamina D. Ne zato što negira njegovu važnost, već jer dosadašnje studije nisu potvrdile da vitamin D ima isceliteljsku funkciju. "Radi se samo o korelacijama koje su uočene", kaže Fasnaht.\nOn daje jedan primer - zamislimo grupu osamdesetogodišnjaka koji su zdravi kao dren i još se bave sportom, i grupu njihovih vršnjaka koji su u staračkom domu. Kod te dve grupe bi se drastično razlikovao i nivo vitamina D, kao i očekivana dužina života. „


10 najboljih hotela u blizini: Duhuang Ancient City Ruins\nNajbolji hoteli u blizini: Duhuang Ancient City Ruins, Dunhuang\nČitajte komentare o: Duhuang Ancient City Ruins\n97 od 279 objekata odgovara vašim filterima. Obriši sve filtere\nFiltrirajHoteli50 km od lokacije Duhuang Ancient City Ruins\n1,6 km od: Duhuang Ancient City Ruins\nBr. 1 u pogledu odnosa cena/kvalitet od 115 hotela u Dunhuang\n0,9 km od: Duhuang Ancient City Ruins\nBr. 2 u pogledu odnosa cena/kvalitet od 115 hotela u Dunhuang\nBr. 3 u pogledu odnosa cena/kvalitet od 115 hotela u Dunhuang\n1,0 km od: Duhuang Ancient City Ruins\nBr. 4 u pogledu odnosa cena/kvalitet od 115 hotela u Dunhuang\nBr. 5 u pogledu odnosa cena/kvalitet od 115 hotela u Dunhuang\n1,1 km od: Duhuang Ancient City Ruins\nBr. 6 u pogledu odnosa cena/kvalitet od 115 hotela u Dunhuang\nBr. 7 u pogledu odnosa cena/kvalitet od 115 hotela u Dunhuang\n1,2 km od: Duhuang Ancient City Ruins\nBr. 8 u pogledu odnosa cena/kvalitet od 115 hotela u Dunhuang\nBr. 9 u pogledu odnosa cena/kvalitet od 115 hotela u Dunhuang\n1,3 km od: Duhuang Ancient City Ruins\nBr. 10 u pogledu odnosa cena/kvalitet od 115 hotela u Dunhuang\nBr. 11 u pogledu odnosa cena/kvalitet od 115 hotela u Dunhuang\nBr. 12 u pogledu odnosa cena/kvalitet od 115 hotela u Dunhuang\nBr. 13 u pogledu odnosa cena/kvalitet od 115 hotela u Dunhuang\nBr. 14 u pogledu odnosa cena/kvalitet od 115 hotela u Dunhuang\nBr. 15 u pogledu odnosa cena/kvalitet od 115 hotela u Dunhuang\nBr. 16 u pogledu odnosa cena/kvalitet od 115 hotela u Dunhuang\nBr. 17 u pogledu odnosa cena/kvalitet od 115 hotela u Dunhuang\n1,4 km od: Duhuang Ancient City Ruins\nBr. 18 u pogledu odnosa cena/kvalitet od 115 hotela u Dunhuang\nBr. 19 u pogledu odnosa cena/kvalitet od 115 hotela u Dunhuang\nBr. 20 u pogledu odnosa cena/kvalitet od 115 hotela u Dunhuang\nBr. 21 u pogledu odnosa cena/kvalitet od 115 hotela u Dunhuang\nBr. 22 u pogledu odnosa cena/kvalitet od 115 hotela u Dunhuang\nBr. 23 u pogledu odnosa cena/kvalitet od 115 hotela u Dunhuang\nBr. 24 u pogledu odnosa cena/kvalitet od 115 hotela u Dunhuang\nBr. 25 u pogledu odnosa cena/kvalitet od 115 hotela u Dunhuang\nBr. 26 u pogledu odnosa cena/kvalitet od 115 hotela u Dunhuang\nBr. 27 u pogledu odnosa cena/kvalitet od 115 hotela u Dunhuang\nBr. 28 u pogledu odnosa cena/kvalitet od 115 hotela u Dunhuang\n1,5 km od: Duhuang Ancient City Ruins\nBr. 29 u pogledu odnosa cena/kvalitet od 115 hotela u Dunhuang\nBr. 30 u pogledu odnosa cena/kvalitet od 115 hotela u Dunhuang


Početak/Politika/Jovanović: Niš, grad afera i skandala\nNiške Vesti30. avgusta 2021.\n„Nepsosobni, nestručni, korumpirani i neorganizovani kadrovi vode Niš već deset godina, a rezultat toga je pljačka para sa računa Narodnog univerziteta, samozapošljavanje bivšeg direktora Turističke organizacije u toj ustanovi, gradnja Tržnog centra Srbija i robne kuće na toj lokaciji, a vrhunac nekompetentnosti kadrova vladajuće stranke je ulica Svetolika Rankovića koja, kako rekoše sugrađani, „tone kao Atlantida“ posle prve kiše. Ljudi, ko je odgovoran za korupcionaške afere i potonuće, ne samo jedne ulice, nego celog Niša?“, pita Branislav Jovanović, odbornik koalicije „Niš, moj grad“ u Skupštini Grada Niša.\nOn kaže da je debakl ulice Svetolika Rankovića „kap u punoj čaši skandala“, jer toga ranije nije bilo. Jovanović apeluje na državne organe da se oglase i saopšte ko je odgovoran za nestručan i nesavestan rad.\n„Ukazivali smo da se rehabilitacijom ulica posao nabacuje određenim firmama i ne menja kolovozna konstrukcija, vodovodna i kanalizaciona mreža“, podseća on.\nJovanović traži odgovornost za pljačku para sa računa Narodnog Univerziteta, jer bez pomoći i znanja bivših direktora i radnika to nije moglo da se desi, a radnici, kako tvrdi, ne primaju platu.\n„Tražimo odgovornost i ko je omogućio, mimo zakona, samozapošljavanje bivšeg direktora Turističke organizacije Niš jer je očigledno neko od predstavnika Grada sa njim zaključio ugovor o radu, omogućio mu da na taj način dobije sudski spor sa gradom i vrati se na posao, a štetu će platiti građani Niša i poreski obaveznici zbog kumovskih i partijskih veza“, kaže on.\nOdbornik koalicije „Niš, moj grad“ kao vrhunac korupcionaških afera u gradu navodi činjenicu da je neko pregovarao i omogućio investitoru da u okviru Tržnog centra Srbija sagradi robnu kuću, a da Grad ništa ne prihoduje od toga.\n„Rukovodstvo grada je sve to gledalo i ništa nije preduzelo, zastarelo je potraživanje grada, a niko se ne oglašava ko je odgovoran, šteta je više stotina miliona dinara“, zaključuje Jovanović i dodaje na kraju:\n„Sve nas vuče nadole, pa čak nam se i tlo pod nogama pomera posle kiše, jer gradonačelnici se menjaju, ali princip je vladajućoj stranci uvek isti „budi naš, pa radi šta znaš“. Zato nam tako i ide.“\nkoalicija Niš politika\n31. avgusta 2021. u 07:03\nVlast je vlast i svi se u nju guraju da bi mogli da rade šta im vollja sa zaledjinom. Nije se baš oduvek tako moglo ali je to postalo šablon i normalnost.\n31. avgusta 2021. u 09:53\nTi ces nekom nesto da kazes?


Reifen 2016 Essen, vodeći svetski sajam, okupio je ove godine 675 izlagača iz 43 zemalje, koji su pokazali najviša dostignuća iz oblasti industrije pneumatika i prateće opreme. Sajam je postavio novi lični rekord po pitanju broja izlagača, a takođe i rekord po površini izložbenog prostora, zauzimajući po prvi put više od 60.000 kvadratnih metara. Posetioci su mogli da se upoznaju sa kompletnim procesom, od primarne proizvodnje, preko trgovine, do protektiranja i reciklaže. Reifen Essen je izlog za inovacije i izvor novih ideja, kao i mesto okupljanja za donosioce odluka u industriji od 1960 godine. U saradnji sa Automechanika, ovaj sajam je odskočna daska za otvaranje novih tržišta i pojačavanje potencijala prodaje.\nOve godine je primetno jače prisustvo kineskih proizvodjača koji nisu štedeli novac i resurse kako bi pojačali svoj značaj na sajmu i ujedno poziciju na evropskom trzistu.\nNagradu za najbolju tehnologiju i proizvode dobile su kompanija Michelin za liniju guma za kamione i automobile sa potrošnjom goriva A klase i kompanija Bridgestone za pneumatike DriveGuard sistema run-flat. Softverska kompanija 4JET Technologies nagrađena je za najbolji servisni koncept i proces optimizacije. Italijanska kompanija ASE Corghi za prvu na svetu montažnu mašinu za dijagnostiku nagrađena je u kategoriji servisnih stanica.\nKako je Pneumaster već 5 godina ekskluzivni distributer za KUMHO a od prošle godine i premijum kineskih brandova Keter, Nama i Hao Hua to već govori da je long term strategija firme sigurno okrenuta prema sve više dominantnim azijskim proizvodjačima.\nOno što nas je na kraju malo rastužilo kao stalne posetioce ovog prestižnog sajma je to da od 2018-te godine sajam se više neće održavati u Esenu nego će biti premešten u Frankfurt.


Uvedeno VTP pravilo u objektima na skijalištima Bjelašnica i Igman | Visoko.co.ba\nNaslovnica BiH Uvedeno VTP p...\nZbog uočenih gužvi i nepoštivanja higijensko-epidemioloških mjera u svim zatvorenim objektima na skijalištima Bjelašnica – Igman, u Bosni i Hercegovini, Krizni Štab Ministarstva zdravstva Kantona Sarajevo (KS) donio je Odluku o uvođenju VPT (vakcinisan/prebolovao/testiran) pravila na ulazima u navedene objekte.\nPrema trenutno važećim mjerama Kriznog štaba Federalnog Ministarstva zdravstva, dopušta se organiziranje i većih okupljanja u zatvorenom i na otvorenom, pod uvjetom da veličina prostora omogućava provedbu higijensko-epidemioloških mjera, ali ne više od 60 osoba u zatvorenom prostoru, odnosno 200 osoba na otvorenom prostoru, saopćeno je iz Službe za protokol i press KS-a.\nUvjet je da svi imaju negativan antigenski test, ne stariji od 24 sata ili PCR test, ne stariji od 48 sati, potvrdu o prebolovanom COVID-19, ne stariju od četiri mjeseca, ili potvrdu o završenoj vakcinaciji (ne stariju od šest mjeseci nakon druge doze vakcine, odnosno devet mjeseci nakon treće doze vakcine).\nZa nadzor provođenja ove odluke zadužuje se Kantonalna uprava za inspekcijske poslove i MUP Kantona Sarajevo.\nČlanak prijeŠarović: Najgora opcija je da ludaci počnu da vode glavnu riječ u BiH\nSljedeći članakIzetbegović s predstavnicima Udruženja generala BiH razgovarao o političkoj i sigurnosnoj situaciji


Cijevna komerc – Bankar.me\nTag Archives: Cijevna komerc\nSeptember 11, 2020 CRNA GORA, NEKRETNINE, SVE VIJESTI 0\nSeptember 2, 2020 BIZNIS, CRNA GORA, SVE VIJESTI 0\nKompanije “Cijevna hotel group” i “Cijevna komerc” izašle su iz blokade, pokazuju podaci Centralne banke (CBCG) koja je juče objavila novi spisak firmi sa blokiranim računima sa presjekom na posljednji dan avgusta. Ove dvije kompanije su u vlasništvu biznismena Danila Petrovića.\nCijevna komerc na rate plaća 766 hiljada eura poreza\nMinistarstvo finansija odložilo je u trećem kvartalu plaćanje tri miliona eura poreza, shodno uredbi o uslovima za odlaganje naplate poreskih i neporeskih potraživanja. Resor na čijem čelu je Radoje Žugić od jula do oktobra donijelo je 15 rješenja o odlaganju ili plaćanju poreza na rate, pokazuju podaci u koje je …\nGrađevinari ne spuštaju cijenu stanova, broj praznih zgrada i podstanara raste\nMarch 24, 2014 NEKRETNINE, SVE VIJESTI 0\nRješavanje stambenog pitanja je jedan od najvećih problema sa kojim se suočavaju građani Crne Gore, koji nijesu naslijedili ili dobili nekretninu. Stambeni krediti su jako nepovoljni, stanovi skupi, a životni standard loš, zbog čega je, prema podacima Monstata, trenutno prazno 60 hiljada stanova. Sa druge strane, 18,4 hiljade ljudi žive …\nSkuplji stan u Pljevljima nego na primorju\nAugust 24, 2013 NEKRETNINE, SVE VIJESTI 0\nZgrada za rudare u Pljevljima sa 80 stanova koštala je oko devet miliona eura, dok je zgrada sa 270 stanova u Baru koštala oko 10 miliona eura. To znači da prosječan stan u pljevaljskoj zgradi košta fantastičnih 112.000 eura, iako se zna da su tržišne cijene u gradu gotovo upola niže.


Košarac: 'Bošnjački političari žele da naprave prvu islamsku državu u srcu Evrope' - Cenzura.ba\nKošarac: ‘Bošnjački političari žele da naprave prvu islamsku državu u srcu Evrope’\ntra 26, 2022 Košarac: “Bošnjački političari žele da naprave prvu islamsku državu u srcu Evrope”\nMinistar spoljne trgovine i ekonomskih odnosa u Savjetu ministara Staša Košarac izjavio je da su bošnjački političari današnjim nedolaskom na sjednicu Doma naroda Parlamentarne skupštine BiH još jednom pokazali da im nije stalo do BiH uređene po dejtonskim principima i da od ove zemlje, uz snažnu podršku međunarodnog faktora, žele da naprave prvu islamsku državu u srcu Evrope.\n“Bošnjački političari, predvođeni ratnim kadrom SDA Bakirom Izetbegovićem, Šefikom Džaferovićem i Biserom Turković, očigledno su odbacili osnovne principe Dejtona i Ustava BiH, po kojima ovu zemlju čine dva entiteta i tri ravnopravna konstitutivna naroda. Opstrukcijom današnjeg zasjedanja Doma naroda i odbijanjem da se izjasne o Prijedlogu izmjena Izbornog zakona BiH, čijim bi se usvajanjem značajno relaksirala politička situacija u zemlji, bošnjački političari ruše Dejtonski mirovni sporazum u nastojanju da u potpunosti majorizuju Srbe i Hrvate i ponište izbornu volju dva konstitutivna naroda u BiH”, upozorio je Košarac u izjavi za Srnu.\nKošarac je naglasio da je bošnjačka politička vrhuška danas uradila ono što, u suštini, radi cijeli mandat – preglasavaju Srbe i Hrvate svugdje tamo gdje mogu i blokiraju rad zajedničkih institucija i donošenje odluka tamo gdje preglasavanje nije moguće.\n“Ovo nije prvi put da bošnjački delegati blokiraju rad Doma naroda. Radili su to i ranije, uvijek kad su na dnevnom redu teme s kojima se ne slažu ili im politički ne odgovaraju. Istovremeno, skloni su da za opstrukcije i blokade optuže Srbe i Hrvate”, rekao je Košarac.\nOn je ocijenio da su ovaj četvorogodišnji mandat obilježile bošnjačke blokade i opstrukcije svakog pokušaja da se u zajedničkim institucijama donose odluke koje bi bile od koristi za građane Republike Srpske i Federacije BiH.\n“Godinu dana dva bošnjačka člana Predsjedništva BiH blokirala su izbor Savjeta ministara, koji nikada nije imao stvarnu podršku poslanika SDA u Predstavničkom domu. Umjesto toga, poslanici SDA podržavali su svaki prijedlog opozicionih poslanika, gurajući na silu odluke za koje su znali da neće dobiti podršku u Domu naroda. Sada, kada su suočeni sa sličnom situacijom u Domu naroda, odlučili su da blokiraju održavanje sjednice”, naveo je Košarac.\nOn je upozorio da se na sličan način ponašaju i bošnjački ministri u Savjetu ministara.\n“Bisera Turković i druga dva bošnjačka ministra u Savjetu ministara blokirali su ili opstruisali donošenje brojnih odluka od velike važnosti i koristi za građane ove zemlje, počevši od opstrukcije institucionalne borbe za sprečavanje izgradnje odlagališta radioaktivnog otpada na Trgovskoj gori, blokadu donošenja odluke o zabrani izvoza trupaca iz BiH do pokušaja opstrukcije i blokade realizacije projekata kakvi su izgradnja ‘Buk Bijele’ i Aerodroma Tebinje. Da se i ne priča o drugim neustavnim i nezakonitim egzibicijama Turkovićeve, koja svakog dana barem po jednom zloupotrijebi službeni položaj”, zaključio je Košarac.


Prošle godine poljoprivrednicima isplaćeno 345.000 maraka podsticaja\nZa realizaciju Programa podsticaja poljoprivredne proizvodnje u 2017. godini isplaćena su sredstva u iznosu od 345.658 maraka, stoji u izvještaju kojeg su usvojili odbornici na 15. sjednici Skupštine opštine Derventa.\nMaksimalan iznos koji je podnosilac zahtjeva mogao dobiti, po osnovu jednog ili više vidova, je 3.000 maraka, osim gazdinstva sa 25 i više muznih grla, koji su mogla dobiti do 5.000 maraka.\nStočarstvo: Za podsticanje stočarstva isplaćeno je ukupno 278.300 maraka, od čega najviše za proizvodnju mlijeka i to 146.170, a za proizvodnju i uzgoj kvalitetno priplodne stoke isplaćeno je 100.300 maraka.\nZa proizvodnju i nabavku kvalitetno priplodnih steonih junica i nabavku muznih grla u cilju formiranja mini farmi za proizvodnju mlijeka realizovana su 2 zahtjeva u iznosu od 1.400 KM, dok je za realizaciju zahtjeva za tov stoke isplaćeno 30.430 maraka.\nPčelarstvo: Isplaćena su podsticajna sredstva u iznosu od 24.840 maraka. Podneseno je 50 zahtjeva, od toga 1 zahtjev je odbijen zbog neispunjavanja kriterijuma, a realizovano je 49 zahtjeva koje se odnose na uzgajanje 6.210 pčelinjih društava.\nVoćarstvo i vinogradarstvo: Za voćarsku i vinogradarsku proizvodnju podneseno je i realizovano 5 zahtjeva, i isplaćeno 7.633 maraka podsticaja. Tri proizvođača podsticaje su dobili za proizvodnju lješnjaka (4.258 KM), a dva za uzgoj maline (3.375 KM).\nProizvodnja povrća i cvijeća: Za proizvodnju povrća i cvijeća u zaštićenim prostorima i na otvorenom realizovano je 24 od 25 podnesenih zahtjeva. Podsticajna sredstva za ove namjene isplaćena su u iznosu od 27.432 maraka.\nLjekovito i aromatizovano bilje: Za realizaciju zahtjeva za proizvodnju ove vrste isplaćeno je 2.700 maraka podsticajnih sredstava, i to za dva zahtjeva zaa sjetvu heljde na ukupnoj površini od 5,4 ha.\nPodsticaji su bili predviđeni i za podršku edukaciji poljoprivrednih proizvođača, organizovanje izložbi, seminara i sajmova, kao i troškove usluga medija, odnosili su se, potom, i na podsticanje organske proizvodnje, te korišćenje sredstva od naknade za promjenu namjene poljoprivrednog zemljišta i zakupa poljoprivrednog zemljišta u svojini Republike Srpske.


RTS :: Borjan, Milunović i Degenek: Svaki igrač je prvotimac, nastavićemo da ginemo\nFudbal Borjan, Milunović i Degenek: Svaki igrač je prvotimac, nastavićemo da ginemo\nčetvrtak, 26. nov 2020, 21:22 -> 08:58\nKapiten Crvene zvezde Milan Borjan i defanzivci Miloš Degenek i Nemanja Milunović nakon pobede nad Gentom izjavili su da je srpski klub zasluženo pobedio, kao i da nema opuštanja u nastavku Lige Evrope.\nZvezda je sa 2:0 savladala Gent u Belgiji, golovima Petrovića i Milunovića.\n"Nije bitno ko postigne gol, drago mije da sam to bio ja, da smo posle toga priveli meč kraju, najbitnije da smo ekipa i da smo zasluženo pobedili", prvi su utisci strelca drugog gola Nemanje Milunovića.\nZvezda je bila oslavljena neigranjem čak šestorice igrača, ali to nije predstavljalo alibi za srpskog šampiona.\n"Svaki igrač nedostaje, pogotovo u ovakvom sistemu takmičenja. Igra se prvenstvo, kup i Liga Evrope, pohvalio bih momke koji su menjali one koji nisu igrali. Svako čeka svoju situaciju i svoju šansu. Svaki igrač je prvotimac i u startnih 11 i ovo je rezultat svlačionice", zaključio je Milunović.\n"Odigrali smo kvalitetan meč, nismo mogli početi bolje, dali smo jedan gol na početku, posle i drugi u drugom delu meča. Svi su odigrali sjajno, od Borjana, do špiceva, preko trenera, baš svi. Ostale su još dve utakmice, Gent nema bodove, Liberec ima tri, mislim da je sve gotovo, ali mi ćemo da ginemo i u narednim mečevima i da ostvarimo što više pobeda", rekao je Miloš Degenek.\nKapiten Milan Borjan rekao je da je preponosan na saigrače.\n"Ne stajemo ovde. Svaka čast momcima za večeras, kao kapiten preponosan sam, mislim da su i navijači, jer ovo šta radimo je istorijski", rekao je Borjan.\n"Ja uvek verujem u ovu ekipu, moraš da veruješ u momke koji ostavljaju srce na terenu. Dokazali su još jednom koliko vole Zvezdu, navijače , klub i fudbal i zato smo danas i pobedili. Idemo dalje, probaćemo da napadnemo prvo mesto, sve ćemo dati od sebe, prvo akcenat na Rad u domaćem prvenstvu u nedelju, pa potom Hofenhajm u četvrtak", zaključio je Borjan.\nRazišli se Zvezda i Veljko Simić\nZvezda počela pripreme za evropsko proleće, Stanković prozvao 31 fudbalera i najavio ”visok gard”\nDejan Stanković za RTS: Žao mi je što se navikavamo na prazne stadione\nZvezdin štoper Milunović: Srećan sam zbog čitave polusezone\nTerzić: Poziv Savićeviću da bude specijalni gost protiv Milana


Razgovarano o radu škola u prvom polugodištu, planovima za drugo polugodište i mogućem štrajku usposlenih u obrazovanju\nSASTANAK MINISTRA ZA OBRAZOVANJE S DIREKTORIMA OSNOVNIH I SREDNJIH ŠKOLA I PREDSTAVNIKA SINDIKATA\nU okviru redovnih aktivnosti Ministarstva za obrazovanje, mlade, nauku kulturu i sport, danas je održan sastanak s direktorima svih osnovnih i srednjih škola na području Bosansko-podrinjskog kantona Goražde.\nPrema riječima resornog ministra Damira Žuge, na sastanku je analizirano ono što je urađeno u prvom polugodištu, planovima i edukacijama u toku zimskog raspusta, te programima i planovima za drugo polugodište.\nTakođer, razgovarano je i o drugim pitanjima kao što su raspisivanje konkursa i oglasa za drugo polugodište, škola plivanja za sve učenike četvrtih razreda osnovnih škola čiji početak se očekuje već u toku januara 2019. godine, te nastavak saradnje s World Vision-om. S tim u vezi, direktori škola su upoznati da je danas potpisan i ugovor između resornog ministarstva i World Vision-a kojim je osiguran nastavak saradnje na projektima unaprjeđenja uslova za rad škola u narednoj godini.\nKako su se na dnevnom redu našle i instrukcije o platnim razredima i koeficijentima za uposlene u osnovnom i srednjem obrazovanju, sastanku su također prisustvovali i predstavnici oba sindikata u oblasti obrazovanja.\n– Predstavnici sindikata su, po današnjim izjavama, najavili određene aktivnosti ukoliko ne bude implementacije i realizacije onoga što smo dogovorili s njima. Radi se o instrukciji o platnim razredima i koeficijentima koju je ministarstvo dogovorilo sa sindikatima srednjeg i osnovnog obrazovanja koja je na nivou jedne godine teška između 360.000 i 370.000 KM za sve uposlenike u osnovom i srednjem obrazovanju. Riječ je o usklađivanju i oduzetom pravu iz 2008. godine određenom broju uposlenika. Oni su na tome dugo insistirali i ministarstvo je, nakon dva kolektivna ugovora, to uspjelo dogovoriti sa sindikatom – kazao je ministar.\nVezano za pitanje povećanja plaća, ministar Žuga je ovom prilikom istakao da je Vlada Bosansko-podrinjskog kantona Goražde u nacrtu Budžeta za 2019. godinu planirala sredstva za povećanje plaća svim budžetskim korisnicima.\n– Planirano je, između ostalog, povećanje osnovice sa 371,00 KM na 380,00 KM, kao i primjena instrukcije za srednje i osnovno obrazovanje. Ono što želim da kažem jeste da je to neminovno, jer uposlenici u obrazovanju kaskaju za drugim budžetskim korisnicima. Već smo, sa treće pozicije koju smo imali u Federaciji, došli na petu ili šestu poziciju i sigurno je da je ova instrukcija neki minimum minimuma koji se mora donijeti – kazao je ministar Damir Žuga.\nOn je istakao da će od Vlade tražiti usvajanje ovih instrukcija na prvoj narednoj sjednici.\n– Vjerujem da ćemo uspjeti dobiti saglasnost od strane Vlade da potpišemo instrukcije sa sindikatom i da iste objavimo u službenim novinama – kazao je ministar.\nUkoliko ne dođe do usvajanja instrukcija, uposleni u osnovnim i srednjim školama najavili su danas mogućnost stupanja u generalni štrajk.\n– Predstavnici sindikata su mi usmeno kazali da pripremaju generalni štrajk za 21. januar, kada starta drugo polugodište. To je period koji nama ne odgovara iz više razloga, kao što su prelazni period u radu Vlade i moguća odluka o privremenom finansiranju. Međutim, vjerujem da će se postići kompromis i da ćemo se voditi interesima, prije svega, djece, kako bi riješili ovaj problem i vjerujem da neće biti generalnog štrajka – kazao je ministar Damir Žuga.\nOvom prilikom, predsjednik sindikata srednjeg obrazovanja Eldin Isanović i zamjenica predsjednika Sindikata osnovnog obrazovanja Senada Tabaković su istakli da su članovi oba sindikata jedinstveni u odluci o stupanju u generalni štrajk ukoliko ne dođe do usvajanja instrukcija o platnim razredima i koeficijentima, ali su ipak izrazili uvjerenje da će dogovor o instrukcijama biti ispoštovan i da će one biti usvojene.\nReagovanje povodom objave o postojanju mogućih nepravilnosti kod angažovanja nastavnika putem ugovora\nPrijavu djece izvršiti u najbližoj predškolskoj ustanovi prema mjestu stanovanja\nEksperimentalno uvođenje Škole plivanja za učenike IV razreda osnovnih škola\nZavršen zimski raspust\nObilježena godišnjica stradanja Drinskih mučenica


Ukida se putarina između Trebinja i Herceg Novog | mojKontakt portal\nUkida se putarina između Trebinja i Herceg Novog\n08. 08. 2017. novakcickovic\nUkidanje naplate putarine na dionici Meljine- Petijevići zajednički je interes Herceg Novog i Trebinja, saglasili su se čelnici dva grada.\nNa sastanku u Trebinju dogovoreno je da će biti organizovani sastanci na kojima će glavna tema biti pronalaženje modela da se ukine ta taksa koja “izaziva nezadovoljstvo građana s obje strane granice i brojnih turista”.\nPredsjednik opštine Herceg Novi Stevan Katić i predsjednik hercegnovskog parlamenta Miloš Bigović boravili su u Trebinju na poziv gradonačelnika Luke Petrovića.\n“Učesnici sastanka saglasili su se da tradicionalno prijateljski odnos Herceg Novog i Trebinja treba jačati kroz saradnju, naročito u oblasti privrede i kreiranja zajedničkih prekograničnih projekata u čijem fokusu treba da bude razvoj ideja i projekata koji će osigurati bolji život Trebinjcima i Novljanima”, saopšteno je iz kabineta predsjednika opštine Herceg Novi.\nKatić je ocijenio da su Herceg Novi i Trebinje tijesno povezani istorijski, geografski, kulturološki, ali, prije svega, vezama među ljudima – prijateljskim, kumovskim, porodičnim.\n“Posvećeni smo njegovanju dobrih odnosa i međusobnoj saradnji, koju ćemo nastojati da dodatno unaprijedimo”, rekao je Katić.\nOn je izrazio uvjerenje da se dobri odnosi mogu iskoristiti tako što bi zajednički oživili planinska izletišta, kao što su Zubačka Ubla ili Vrbanj, da se na tromeđi razvija turizam koji se zasniva na promociji prirodnih ljepota, živopisne istorije, bogate kulturne baštine i autohtonih proizvoda.\nĆulum: Tužilaštvo da sasluša Mektića zbog navoda da “vrh MUP-a diluje drogu”\nPogledajte u kakvom stanju je škola u Mišinom Hanu nakon nevremena\n22. 07. 2018., 16:35


Korona odnela još 12 života na jugu Srbije, hospitalizovana 624 obolela - JuGmedia\nU poslednja 24 sata u Srbiji su od posledica korona virusa, preminule još 34 osobe, od kojih 9 u Kliničkom centru Niš, dve u Leskovcu, jedna u Vranju i 6 u kruševačkoj Kovid bolnici u kojoj se leče pacijenti sa juga zemlje.\nNa korona virus testirano je 12.442 osoba, od kojih je 4.232 pozitivno, a prema poslednjim podacima Ministarstva zdravlja i Instituta “Batut”, na respiratorima u bolnicama širom zemlje je 235 pacijenata.\nU Kovid objektima Kliničkog Centra Niš, hospitalizovano je ukupno 313 pacijenta. Kod 257 je potvrđeno prisustvo virusa, a od ukupnog broja hospitalizovanih, potvrđenih pacijenata, 14 je priključeno na aparate za veštačku ventilaciju i nalaze se u jako teškom opštem stanju.\nU Kovid bolnici u Kruševcu, trenutno je hospitalizovano 255 pacijenata. Kod 221 je potvrđeno prisustvo virusa Covid-19, dok je od ukupnog broja hospitalizovanih, potvrđenih pacijenata, 18 je priključeno na aparate za veštačku ventilaciju.\nU Kovid bolnici u Leskovcu trenutno je hospitalizovano 145 pacijenata. Kod 102 pacijenta je potvrđeno prisustvo virusa Covid-19.\nU 3 Kovid bolnice u Zdravstvenom centru Vranje, ukupno je hospitalizovano 166 pacijenata. Kod 157 pacijenata je potvrđeno prisustvo virusa, dok među hospitalizovanim pacijentima, nema dece zaražene virusom Covid -19.


UTISCI - dan - UTISCI\nYou Are Here: Home » Posts tagged "dan" Vidovdan\nPosted date: 2015/06/27\nVidovdan Dan kada se dele ocene u skoli. [caption id="" align="alignnone" width="550"] Vidovdan kraj skole[/caption] Danas se na liturgijama u svim pravoslavnim hramovima pominje stradanje koje je ostavilo večnu poruku na istoriju, etiku i tradiciju srpskog naroda. Srpska pravoslavna crkva i njeni vernici obeležavaju danas Vidovdan, praznik posvecen Svetom velikomuceniku knezu Lazaru i svim srpskim m ... Read more ›\nPosted date: 2015/03/31\nSvetski Dan šale - 1. april obeležava se već vekovima uz neizbežno "aprililili", ali je njegovo poreklo nejasno. Uoči ovogodišnjeg Dana šale sociolog Ratko Božović smatra da se smejemo malo i nedovoljno što govori da "nismo u dobrom mentalnom stanju". Mnogi u svetu se smeju 1. aprila, od srca ili kiselkasto, zavisno od toga da li zbijaju šale na tudj racun ili to neko cini na njihov, a neki se trude da toga ... Read more ›\nPosted date: 2014/05/13\nobeležava se širom sveta od 1993. godine, Različitim manifestacijama danas će biti obeležen 15. maj - Svetski dan porodice, u cilju skretanja pažnje da je neophodno pomoći osnaživanje porodice. Svetski dan porodice biće obeležen danas različitim manifestacijama u cilju skretanja pažnje da je neophodno pomoći osnaživanje porodice i ukazivanja na značaj koji ima u društvu. Na sport ... Read more ›\nSrbija obeležava Dan pobede – 9.maj\nNizom manifestacija, okupljanjima kraj vojnih memorijala i mesta stradanja u gradovima i opštinama širom Srbije danas je obeležen Dan pobede nad fašizmom. , proslava 2014. Dan pobede nad fašizmom obeležen je u Srbiji centralnom državnom ceremonijom na Groblju oslobodilaca Beograda. Obeležavanje Dana pobede u Srbiji je počelo još juče po podne, počasnom artiljerijskom paljbom sa Beogradske tvrđave. Centralna ... Read more ›\nPosted date: 2013/08/12\nBEOGRAD, 12. avgusta 2013. (Beta) - U Srbiji se u ponedeljak obeležava Medjunarodni dan mladih, 12. avgust, a centralnu manifestaciju pod sloganom "Aktiviraj se i ti" u Banji Koviljači otvoriće državni sekretar za omladinu Nenad Borovčanin. U svetu je tema obeležavanja Medjunarodnog dana "Mladi i migracije". Na taj način organizatori žele da ukažu na značaj migracija za razvoj društva i zajednice u celini, ... Read more ›


Školske uprave nenadležne za školska takmičenja - Društvo - Dnevni list Danas\nPočetna » Društvo » Školske uprave nenadležne za školska takmičenja\nStručna društva nastavnika ogorčena potezom Ministarstva prosvete\nŠkolske uprave nenadležne za školska takmičenja\nStručna društva nastavnika ogorčena su potezom Ministarstva prosvete koje je, kako kažu, poslalo dopis školskim upravama da više nisu nadležne da učestvuju u organizaciji takmičenja. To je izazvalo velike probleme pri distribuciji testova i obezbeđivanju regularnosti do sada održanih takmičenja.\n1Piše: V. Andrić 10. marta 2020. 11.24\nZbog toga su predstavnici Društva fizičara Srbije, Društva matematičara Srbije, Srpskog hemijskog društva, Društva za strane jezike, Srpskog geografskog društva i Društva pedagoga tehničke kulture zatražili od ministra prosvete Mladena Šarčevića da se organizuje zajednički sastanak kako bi se ovaj problem rešio. Mićo Mitrović, iz Društva fizičara Srbije, više puta se obraćao Ministarstvu prosvete, ukazujući da je pretila opasnost da se opštinsko takmičenje za učenike osnovne škole ne održi u čak 80 opština.\n– Prema Stručnom uputstvu organizatori takmičenja su stručna društva u saradnji sa Ministarstvom prosvete. Većina školskih uprava to tumači kao da nemaju nikakvu odgovornost u organizaciji i nisu želele da Društvu fizičara dostave podatke o opštinskim organizatorima sa svoje teritorije iako su to oduvek radile i trebalo bi da čine spoj između Ministarstva i društava i škola – kaže za Danas Mitrović.\nNakon što je ukazao na ove teškoće, nadležni u Ministarstvu su mu prosedili 1.128 mejlova škola, ali se ispostavilo da su mnogi bili nevažeći, pa su samo zahvaljujući velikom angažovanju pojedinaca iz Društva fizičara, kao i nekim školskim upravama, koje su ipak pomogle, opštinska takmičenja završena regularno. Mitrović ukazuje da ovako zamišljeni način distribucije zadataka, preko zvaničnih mejlova škola (i da su svi ispravni) može da dovede u pitanje regularnost takmičenja jer njima najčešće ima pristup više osoba.\nSa identičnim teškoćama suočili su se i predstavnici Srpskog hemijskog društva, koje nije zvanično bilo ni obavešteno da školske uprave više ne sarađuju u organizaciji takmičenja. Zoran Lapčević, iz Društva pedagoga tehničke kulture, takođe je za naš list potvrdio da većina školskih uprava nije želela da prihvati da testove distribuira školama organizatorima opštinskog takmičenja. On kaže da je apsurdno očekivati da predsednik nekog stručnog društva zna sve škole i da je najlogičnije da spona između njih, kao i ranije, budu školske uprave.\nNaši sagovornici podsećaju da su se do pre desetak godina, uoči početka svakog ciklusa takmičenja, održavali redovni sastanci stručnih društava i Ministarstva, kako bi se diskutovalo o problemima i unapređenju sistema školskih takmičenja. Lapčević kaže da je sadašnji pomoćnik ministra za osnovno obrazovanje Milan Pašić, dok je bio član Nacionalnog prosvetnog saveta, predlagao da jedna sednica Saveta bude posvećena ovoj temi zbog velikog broja problema, ali se to nije dogodilo.\nMinistarstvo: Odgovorna društva i škole\nU Ministarstvu prosvete za Danas kažu da školskim uprava nije poslato obaveštenje da ne učestvuju u organizaciji takmičenja već da su „upućene“ na sadržaj Stručnog uputstva o organizovanju takmičenja i smotri učenika, u kome je propisana odgovornost za organizaciju svih nivoa takmičenja i smotri.\n„U ovom stručnom uputstvu ne prepoznaje se uloga školskih uprava, koja bi se, kako to žele pojedina stručna društva, ogledala u logističko-tehničkim i sekretarskim poslovima. Obaveze stručnih društava koja su organizatori takmičenja uređene su takođe i ugovorima koje potpisuju sa Ministarstvom. Potrebno je da direktori škola – domaćina takmičenja ostvare blagovremenu komunikaciju sa organizatorom takmičenja i da dogovore način prijema materijala i obezbeđivanja tajnosti materijala za takmičenje“, navodi se u odgovoru Ministarstva.\nMladen Šarčević, Škola, Školska uprava, Takmičenja\nMinistar prosvete Srbije: Udžbenik za hrvatski jezik će biti povučen, sledeće godine ga neće biti\n10. marta 2020. u 11.46\nTreba li ovo uopšte i komentarisati???


Podrška domaćim proizvođačima u Živinicama i Kalesiji | Poslovnisvijet\nPodrška domaćim proizvođačima u Živinicama i Kalesiji\nU: Bosna i Hercegovina, Najnovije, Vijesti\nKampanja “Prepoznaj svoje – Budi ponosan – Made in BiH“ prezentirana je u općinama Živinice i Kalesija.\nDelegacija Tuzlanskog kantona (TK) tim povodom susrela se sa općinskim načelnicima Asimom Aljićem i Nedžadom Džafićem i njihovim saradnicima, te poduzetnicima sa područja ovih općina.\nNa sastanku su prezentovane i druge aktivnosti Vlade TK-a usmjerene na osnaživanje lokalne privrede sa ciljem promjene svijesti potrošača o važnosti kupovine domaćih proizvoda i unapređenja poduzetnčkog ambijenta na području Tuzlanskog kantona, saopćeno je iz Ureda za zajedničke poslove kantonalnih organa Tuzlanskog kantona.\n“Projekat ima za cilj da promoviše domaću proizvodnju. Svi znamo da kupovina domaćih proizvoda, znači nova upošljavanja, više novca u budžetima za obrazovanje, kulturu i sport. Mislim da smo izabrali pravi trenutak imajući u vidu šta nam se dešava u okruženju. Jedan od razloga za to je slučaj sa Hrvatskom i zabranom izvoza mlijeka u EU, a drugi je ekonomski patriotizam koji se probudio nakon Dite. Uporedo vidimo i šta znači sportski patriotizam koji je također probudio jednu novu dozu patriotizma u cijeloj BiH”, rekao je premijer TK-a Bego Gutić.\nNačelnik Općine Živinice Asim Aljić kazao je da ova kampanja zaslužuje pažnju na području cijelog Tuzlanskog kantona.\n“Kao lokalna zajednica podržat ćemo ovakvu aktivnost. Već smo stvorili određene pretpostavke kroz formiranje udruženja privrednika na području naše općine i nadam se da će se biti aktivni učesnici”, rekao je Aljić.\nPozitivne reakcije o provedbi kampanje o kupovini domaćih proizvoda imali su i kalesijski privrednici, a posebno Ivica Jožef vršilac dužnosti direktora Farme “Spreča“ u Vukovijama, koji je istakao da domaće firme imaju kvalitet i ispunjavaju sve uvjete kao i proizvodi koji dolaze sa evropskih tržišta.\nDodao je da kvalitetni domaći proizvodi postaju potencijalna prijatnja konkurentima iz EU, navodeći primjer blokade izvoza mlijeka iz BiH u zemlje EU.\nPodršku ovoj kampanji pružio je i načelnik Općine Kalesija Nedžad Džafić koji je kazao da će učiniti sve kako bi se istakao značaj kupovine domaćih proizvoda.\nDo kraja naredne sedmice kampanja “Prepoznaj svoje – Budi ponosan – Made in BiH“, bit će predstavljena u svim općinama na području ovog kantona.\nOznake:Kampanja „Prepoznaj svoje - Budi ponosan - Made in BiH"\nPrethodna : Steve Jobs: tehnološki revolucionar modernog vremena\nSlijedeća : Ekonomski rast eurozone; stabilizacija eura pred sjednicu ECB-a